Lancia Thesis
Το Lancia Thesis ήταν ένα μεσαίο πολυτελές αυτοκίνητο της κατηγορίας Ε, που παρήχθη από την ιταλική αυτοκινητοβιομηχανία Lancia, μεταξύ του 2002 και του 2009.
Αντικατέστησε το Lancia Kappa ως το ακριβότερο μοντέλο της εταιρείας και πήρε το όνομά του από την ελληνική λέξη "θέσις".
Ο διάδοχός του, το Lancia Thema, λανσαρίστηκε τον Νοέμβριο του 2011, σε κοινή βάση με το Chrysler 300 δεύτερης γενιάς και αναβίωσε το όνομα της παλαιότερης ναυαρχίδας Lancia Thema του 1984 - 1994.
Βασικά στοιχεία
Η αισθητική του Thesis βασίστηκε στο πρωτότυπο Lancia Dialogos, που είχε παρουσιαστεί στο Σαλόνι Αυτοκινήτου του Τορίνο το 1999.
Αντίθετα με τον προκάτοχο Lancia Kappa, που μοιραζόταν την πλατφόρμα με την Alfa Romeo 166, το Thesis σχεδιάστηκε με βάση ένα αποκλειστικά δικό του σασί.
Το τελικό μοντέλο παραγωγής παρουσιάστηκε επίσημα στο Σαλόνι Αυτοκινήτου της Γενεύης τον Μάρτιο του 2001 και το εσωτερικό του αποκαλύφθηκε για πρώτη φορά στο Σαλόνι Αυτοκινήτου της Φρανκφούρτης τον Σεπτέμβριο του 2001.
Ωστόσο, η μαζική παραγωγή και το λανσάρισμα καθυστέρησαν σημαντικά, λόγω προβλημάτων αξιοπιστίας των μοντέλων προ-παραγωγής, κυρίως σχετικά με τα ηλεκτρονικά.
Τελικώς, οι πωλήσεις ξεκίνησαν τον Ιούνιο του 2002, αρχικά στην Ιταλία και σύντομα και στα άλλα κρατη.
Στις περισσότερες εκδόσεις, προσφερόταν αποκλειστικά με 5-τάχυτο αυτόματο κιβώτιο "Comfortronic", αν και τα 2.4 Multijet και 2.4 20V μπορούσαν να παραγγελθούν και με 6-τάχυτο μηχανικό κιβώτιο σε ορισμένες εκδόσεις εξοπλισμού, ενώ ο βασικός κινητήρας των 2.0 λίτρων συνδυάστηκε αποκλειστικά με το 6-τάχυτο μηχανικό.
Το εσωτερικό του Thesis ήταν πολυτελέστατο, με δέρμα τύπου Alcantara, και ο εξοπλισμός του κορυφαίος για την εποχή του.
Ακόμα και έτσι όμως, δεν μπόρεσε να σταθεί εμπορικά απέναντι στους κυρίαρχους της αντίστοιχης κατηγορίας, Mercedes-Benz, BMW και Audi, ενώ οι πωλήσεις του δεν πλησίασαν καν αυτές του προκατόχου Lancia Kappa και τελικώς η παραγωγή του διακόπηκε στις αρχές του 2009.
Πιθανολογείται ότι ο κυριότερος λόγος ήταν οι ταχείς ρυθμοί τιμολογιακής απαξίωσης των μεταχειρισμένων ιταλικών αυτοκινήτων, ιδίως στους μεγαλύτερους κυβισμούς.
Πρακτικώς, μόνο στην Ιταλία γνώρισε κάποια απήχηση, ενώ σε όλες τις εξαγωγικές αγορές, μεταξύ των οποίων και στην Ελλάδα, καμία απολύτως και ο πωλήσεις ήταν σχεδόν μηδαμινές.
Το αποτέλεσμα ήταν να παραχθούν μόλις 25.000 αντίτυπα σειράς Thesis.
Από την άλλη όμως, λόγω του μικρού αριθμού αντιτύπων, αναμένεται να γίνει άκρως συλλεκτικό στο μέλλον.
Εξοπλισμός
Το επίπεδο εξοπλισμού του Thesis ήταν εξαιρετικά υψηλό για τα δεδομένα της δεκαετίας του 2000, καθώς διέθετε ως στάνταρ:
Επιπλέον, ήταν διαθέσιμο και ως θωρακισμένο, στα επίπεδα Β4 και Β6, υπό το όνομα Lancia Thesis Protecta, ενώ κατασκευάστηκε και ένας μικρός αριθμός αντιτύπων με μακρύτερο μεταξόνιο.
Κινητήρες
Αντικατάσταση του Thesis
Αμέσως μετά την εξαγορά του ομίλου της Chrysler από τον όμιλο της Fiat, αποφασίστηκε ότι Lancia και Chrysler θα μοιράζονται πλατφόρμες και μία από αυτές της Chrysler θα είναι η βάση για τον διάδοχο του Thesis.
Για το σκοπό αυτό, επελέγη το Chrysler 300 δεύτερης γενιάς, το οποίο πωλείται ως Chrysler 300 στις αγγλόφωνες χώρες, ενώ στις υπόλοιπες ως Lancia Thema, με μικρές μόνο εμφανισιακές διαφορές.
Η σημερινή ναυαρχίδα της Lancia παράγεται από την Chrysler για λογαριασμό της Lancia, από τον Οκτώβριο του 2011 και μάλιστα αναβίωσε το όνομα της παλαιότερης ναυαρχίδας Lancia Thema, που κατασκευαζόταν μεταξύ του 1984 και του 1994.
Επίσημο κυβερνητικό αυτοκίνητο
Στην Ιταλία, το Lancia Thesis είναι το επίσημο κυβερνητικό αυτοκίνητο, συνεχίζοντας έτσι την σχετική παράδοση των προκατόχων του Lancia Thema και Lancia Kappa που είχαν επίσης επιλεγεί για επίσημα οχήματα της κυβέρνησης της Ιταλίας.
Αναφορές
Eξωτερικοί σύνδεσμοι
