Μέθοδοι διαχωρισμού μιγμάτων
Γενικά τα μίγματα μπορούν να διαχωριστούν στα επιμέρους συστατικά τους με φυσικές μεθόδους.
Ακολουθεί η περιγραφή μερικών από αυτές:
Φυσικές μέθοδοι
Εκχύλιση είναι ο διαχωρισμός με θερμό νερό κάποιων συστατικών από μία στερεή ουσία (π.χ. τσάι, καφές)
Διήθηση ονομάζεται ο διαχωρισμός ενός υγρού από ένα στερεό με τη βοήθεια διηθητικού χαρτιού (ή φίλτρου) όπου συγκρατείται το στερεό.
Εφαρμόζεται σε ετερογενή μίγματα.
Συχνά υποβοηθείται και με τη δημιουργία κενού αέρος κάτω από το φίλτρο.
Η εξάτμιση χρησιμοποιείται σε υγρά μίγματα ομογενή ή ετερογενή, οπότε εξατμίζεται ο διαλύτης (με βρασμό ή χωρίς) και παραμένει η στερεή ουσία.
Απόχυση ονομάζεται ο διαχωρισμός υγρού από στερεό σε ετερογενές μίγμα χωρίς φίλτρο.
Γίνεται καλύτερα όταν το στερεό είναι σε μεγάλα κομμάτια (π.χ. φύλλα τσαγιού).
Διαχωρισμός υγρού μίγματος (ομογενούς ή ετερογενούς) δύο ή περισσότερων συστατικών με διαφορετικά σημεία ζέσεως (συνήθως με διαφορά μεγαλύτερη των 15 βαθμών Κελσίου.
Θερμαίνεται το μείγμα σε ειδική συσκευή και συλλέγονται ξεχωριστά οι ατμοί του κάθε συστατικού.
Πρώτα αποχωρίζεται το συστατικό με το χαμηλότερο σημείο ζέσεως.
Απόσταξη μπορούμε να κάνουμε και σε μείγμα υγρού-στερεού, οπότε μετά την πλήρη εξάτμιση του υγρού στην αρχική φιάλη μένει η στερεή ουσία.
Η διαφορά από την εξάτμιση είναι πως εδώ δεν χάνουμε το υγρό αλλά το συλλέγουμε.
Η χρωματογραφία δεν χρησιμοποιείται τόσο πολύ για διαχωρισμό όσο για την εξακρίβωση της σύστασης ενός μίγματος (δηλαδή να καταλάβουμε από ποια συστατικά το απαρτίζουν).
Βασίζεται στη διαφορετική ταχύτητα με την οποία τα συστατικά παρασύρονται από το νερό πάνω στο διηθητικό χαρτί.
Έτσι κάθε ουσία έχει τη δική της κουκκίδα σε διαφορετικό ύψος στο χαρτί.
Φυγοκέντρηση είναι ο τρόπος διαχωρισμού των γαλακτωμάτων.
Αυτά είναι μίγματα μικροσκοπικών στερεών που αιωρούνται μέσα σε υγρά (π.χ. γάλα).
Περιστρέφουμε το μίγμα με μεγάλη ταχύτητα οπότε τα συστατικά να διαχωρίζονται σε "στρώματα" (τα πιο πυκνά στο κάτω κάτω μέρος και τα πιο αραιά πάνω πάνω).
Χημικές μέθοδοι
Οι χημικές μέθοδοι διαχωρισμού μιγμάτων είναι οι μέθοδοι διαχωρισμού που περιλαμβάνουν και χημικές αντιδράσεις.
Μια τέτοια μέθοδος είναι η διύλιση.
Πηγές
