Μελέτιος Συρίγος
Ο Μελέτιος Συρίγος (....
- 17 Απριλίου 1664) ήταν Έλληνας λόγιος του 17ου αιώνα.
Βιογραφικά στοιχεία
Γεννήθηκε στο Χάνδακα της Κρήτης το 1586.
Κατά κόσμο ονομάζονταν Μάρκος.
Μαθήτευσε στον συμπατριώτη του Μελέτιο Βλαστό και αποδήμησε στην Ιταλία για να συνεχίσει τις σπουδές του.
Στην Ιταλία σπούδασε λατινικά και ιταλικά, ενώ παρακολούθησε και μαθήματα λογικής στον Θεόφιλο Κορυδαλλέα.
Πήγε επίσης στην Πάντοβα όπου παρακολούθησε ρητορική και φυσικομαθηματικά.
Επέστρεψε στην Ελλάδα και κουρεύτηκε ιερομόναχος στα Κύθηρα, ενώ μετονομάστηκε Μελέτιος.
Πήγε στην Κρήτη και στον Χάνδακα άρχισε να διδάσκει στην εκκλησία τον λόγο του θεού, αλλά συκοφαντήθηκε στον Ενετό διοικητή, ότι ήταν δήθεν ταραξίας και διεγείρει το εθνικό φρόνημα των συμπατριωτών του.
Δικάστηκε και καταδικάστηκε ερήμην σε θάνατο.
Ο Μελέτιος για να γλυτώσει κατέφυγε στην Αλεξάνδρεια, και από εκεί στο Βυζάντιο, όπου τον προσκάλεσε ο συμπατριώτης του, Κύριλλος Λούκαρις.
Διορίστηκε ιεροκήρυκας της μεγάλης εκκλησίας και ίδρυσε σχολή στην οποία δίδασκε τα γράμματα και τις επιστήμες.
Πήγε στο Ιάσιο και επιστρέφοντας έπεσε σε δυσμένεια του Πατριάρχη Παρθένιου του Νέου και έφυγε για την Μολδαβία και την Κώ, για να επιστρέψει στην Κωνσταντινούπολη το 1646 μετά την καθαίρεση του δυσμενή πατριάρχη.
Έζησε θεάρεστα και απεβίωσε στον Γαλατά στις 17 Απριλίου 1664.
Πηγές
