Άιβι Ματσέπε-Κασαμπέρι
Η Άιβι Ματσέπε-Κασαμπέρι (Ivy Matsepe-Casaburri, 18 Σεπτεμβρίου 1937 - 6 Απριλίου 2009) ήταν Νοτιοαφρικανή πολιτικός.
Χρημάτισε υπουργός Επικοινωνιών από το 1999 ως το θάνατό της.
Το 2008 για μία ημέρα υπηρέτησε και ως υπηρεσιακή πρόεδρος της χώρας έπειτα από την παραίτηση του προέδρου Τάμπο Μπέκι.
Από το 1997 ως το 1999 ήταν πρωθυπουργός της επαρχίας του Ελεύθερου Κράτους της Οράγγης.
Ανήκε στο κόμμα του Αφρικανικού Εθνικού Κογκρέσου.
Καριέρα
Γεννήθηκε στο Κρούνσταντ στην τότε επαρχία του Ελευθέρου Κράτους της Οράγγης, στις 18 Σεπτεμβρίου του 1937 και ολοκλήρωσε τις σπουδές της στην εκπαίδευση στην επαρχία Νατάλ.
Στη συνέχεια απέκτησε μπάτσελορ (Bachelor of Arts) από το πανεπιστήμιο του Φορτ Χέιρ.
Εργάστηκε ως δασκάλα στο Νατάλ.
Λίγο αργότερα εξορίστηκε και έζησε στη Σουαζιλάνδη, στην Ζάμπια, στις ΗΠΑ και στην Ναμίμπια.
Το 1990 επέστρεψε στην πατρίδα της .
Ενώ ήταν στις ΗΠΑ απέκτησε διδακτορικό τίτλο (Ph.D.)
στην Κοινωνιολογία από το πανεπιστήμιο Ρούτγκερς.
Το 1993 διορίστηκε πρόεδρος της Νοτιοαφρικανικής Υπηρεσίας Μεταδόσεων (SABC) και έγινε η πρώτη γυναίκα αλλά και το πρώτο μαύρο πρόσωπο που διορίστηκε στη θέση αυτή .
Παραιτήθηκε το 1997 με σκοπό να διαδεχθεί τον Μοσιουόα Λεκότα στο αξίωμα του πρωθυπουργού (premier) της επαρχίας του Ελεύθερου Κράτους της Οράγγης, αξίωμα στο οποίο επίσης ήταν η πρώτη γυναίκα . Τον Ιούνιο του 1999 διορίστηκε υπουργός Επικοινωνιών και διατηρήθηκε στο υπουργείο αυτό ως το θάνατό της.
Από τις 24 ως τις 25 Σεπτεμβρίου του 2008 η Ματσέπε ανέλαβε υπηρεσιακή πρόεδρος της χώρας, μέχρι την ορκωμοσία του προέδρου Καλέμα Μοτλάντε .
Απεβίωσε στην Πρετόρια από φυσικά αίτια, στις 6 Απριλίου του 2009 σε ηλικία 72 ετών . Ο θάνατός της ήταν αδόκητος, όπως ανακοίνωσε η Νοτιοαφρικανική Υπηρεσία Μεταδόσεων.
Εξωτερικές συνδέσεις
