Ραντεβού με τον Θάνατο (ταινία)
Το Ραντεβού με το Θάνατο είναι ταινία μυστηρίου, της εταιρείας παραγωγής Γκολάν-Γκλόμπους (Golan-Globus Productions), σε σκηνοθεσία του Μάικλ Γουίνερ.
Είναι προσαρμογή του ομώνυμου μυθιστορήματος της Αγκάθα Κρίστι με ήρωα τον ντετέκτιβ Ηρακλή Πουαρό.
Η προσαρμογή του σεναρίου έγινε από τον Πήτερ Μπάκμαν, τον Άντονι Σάφερ και τον Μάικλ Γουίνερ.
Στην ταινία πρωταγωνιστούν οι Πίτερ Ούστινοφ, ως Ηρακλής Πουαρό, η Λορίν Μπακόλ, η Κάρι Φίσερ, ο Τζον Γκίλγκουντ, η Πάιπερ Λόρι, η Χέιλι Μιλς, η Τζένι Σίγκροουβ και ο Ντέιβιντ Σόουλ.
Οι Γκίλγκουντ και Μπακόλ είχαν προηγουμένως συμπρωταγωνιστήσει σε μια άλλη προσαρμογή του Πουαρό στη μεγάλη οθόνη, το Έγκλημα οτο Όριεντ Εξπρές του 1974.
Πλοκή
H Έμιλι Μπόιντον (Πάϊπερ Λόρι), μητριά στα τρία παιδιά Μπόιντον - τον Λέννοξ (Νίκολας Γκεστ), τον Ρέιμοντ (Τζον Τερλέσκυ) και την Κάρολ (Βάλερι Ρίτσαρντς) - και μητέρα της Τζινέβρα (Αμπέρ Μπεζέρ), εκβιάζει τον οικογενειακό δικηγόρο, Τζέφερσον Κόουπ (Ντέιβιντ Σόουλ), να κατστρέψει μια δεύτερη διαθήκη του πρώην συζύγου της η οποία θα ελευθέρωνε τα παιδιά από την τυρρανική της επιρροή.
Παίρνει τον εαυτό της, τα παιδιά και την νύφη της Ναντίν (Κάρι Φίσερ) σε διακοπές στην Ευρώπη και τους Αγίους Τόπους.
Στην Ιερουσαλήμ, ο Ηρακλής Πουαρό (Πίτερ Ουστίνοφ) συναντάται με μια φίλη, τη Δρα Σάρα Κινγκ (Τζένι Σίγκροουβ), η οποία ερωτεύεται τον Ραίημοντ Μπόυντον χωρίς την έγκριση της Έμιλυ.
Η Λαίδη Ουέστχολμ (Λορίν Μπακόλ), η γραμματέας της και αρχαιολόγος Δνις Κουίντον και ο δικηγόρος Κόουπ τους ακολουθούν.
Σιγά-σιγά τα παιδιά ανακαλύπτουν για τη δεύτερη διαθήκη και στρέφουν τα πυρά τους στην Έμιλι.
Σε μια ανασκαφή η Έμιλι βρίσκεται νεκρή....
δηλητηριασμένη.
Ο Πουαρό ερευνά.
Οικογενειακό δέντρο
Ο Έμιλ Μπόιντον είχε τρία παιδιά από την πρώτη σύζυγο του: τον Λένοξ Μπόυντον (παντρεμένο με την Ναντίν), ', την Κάρολ Μπόιντον, και τον Ρέιμοντ Μπόιντον.
Παντρεύθηκε τη δεύτερη σύζυγο του, την Έμιλι Μπόιντον, και έκαναν ένα παιδί, την Τζινέβρα Μπόιντον.Ο
κ. Μπόιντον πεθαίνει, και η Έμιλι συνεχίζει να ελέγχει την οικογένεια ως η κακιά μητριά.
Αλλαγές
Το μυθιστόρημα λαμβάνει χώρα κυρίως στην Πέτρα, στην Ιορδανία ενώ η ταινία λαμβάνει χώρα στην Ιερουσαλήμ.
Αυτή η αλλαγή έγινε επειδή η εταιρεία παραγωγής ήταν Ισραηλιτική.
Ο Ουστίνοφ ως Πουαρό
Αυτή η ταινία ήταν η έκτη και τελευταία εμφάνιση του Πίτερ Ουστίνοφ ως Ηρακλής Πουαρό.
Tην σειρά αυτή ταινιών διαδέχθηκε η Agatha Christie's Poirot, μια τηλεοπτική σειρά παραγωγής της Βρετανικής London Weekend Television, αργότερα από την Granada Productions, στην οποία ο Πουαρό ενσαρκώνεται από τον Ντέιβιντ Σουσιέ.
Αναφορές
Eξωτερικοί σύνδεσμοι
