Landkreuzer P. 1000 Ratte
Το P1000, ονομαζόμενο Ratte (γερμ.
ράτε, αρουραίος), ήταν προσχέδιο ενός γερμανικού τανκς πολύ βαριάς κατηγορίας (θωρηκτό ξηράς) τον καιρό του Δευτέρου Παγκοσμίου Πολέμου.
Η μελέτη έγινε από το αρχιτεκτονικό γραφείο του Άλμπερτ Σπέερ, η κατασκευή όμως δεν πραγματοποιήθηκε ποτέ, λόγω έλλειψης πόρων και επειδή η διεκπεραίωσή του ήταν αδύνατη.
Το Ρ1000 ήταν το δεύτερο σε μέγεθος τανκς που σχεδιάστηκε, αφού ένα άλλο, το P1500 προοριζόταν να γίνει ακόμα μεγαλύτερο.
Ένα άλλο πολύ βαρύ τανκς, μικρότερων όμως διαστάσεων, ήταν το Panzerkampfwagen VIII Maus, του οποίου κατασκευάστηκαν δύο πρότυπα.
Χαρακτηριστικά
Σύμφωνα με την μελέτη το τανκς θα ήταν εξοπλισμένο με θωρακισμένο πύργο, δύο πολυβόλα των 28 εκ.
ίδιου τύπου με τα πρωτεύοντα πολυβόλα των θωρηκτών Scharnhorst και Gneisenau.
Εκτός αυτού είχε αντιαεροπορικά πολυβόλα 20 χιλ.
και δύο αυτόματα MG 151/15 15 χιλ.
Η θωράκισή του είχε πάχος 250 χιλ.
Για κινητήρα ήταν προορισμένες δύο μηχανές ΜΑΝ υποβρυχίου ισχύος 6500 PS η κάθε μία.
Εναλλακτικά θα είχε οχτώ κινητήρες Daimler-Benz ισχύος 2000 PS η κάθε μία.
Οι μηχανές αυτές θα του έδιναν μια ταχύτητα 40 km/h ακόμα και σε ανώμαλο έδαφος.
Στρατιωτική άποψη
Το τανκς θα ήταν αδύνατο να χρησιμοποιηθεί σε μάχες.
Η κινητικότητά του περιορίζονταν στα 13 με 16 PS/Tonne και προφανώς δεν θα επαρκούσε, ούτε και θα μπορούσε να αναπτύξει την προορισμένη ταχύτητα.
Λόγω της μεγάλης μάζας και των μεγάλων διαστάσεών του ήταν αδύνατο να διασχίσει δρόμους, γέφυρες ή και οικισμούς, και γιαυτό η μεταφορά του θα έπρεπε να γίνεται με ακόμα πιο βαριά μεταφορικά μέσα (φορτηγά, βαγόνια τραίνου, κλπ.)
Η πολυδάπανη κατασκευή του καθώς και η τρομερή κατανάλωση καυσίμων ήταν επιπλέον μειονεκτήματα.
