Κυριάκος Μαυρονικόλας
Ο Κυριάκος Μαυρονικόλας είναι ο πρώτος εκλεγμένος Ευρωβουλευτής της ΕΔΕΚ.
Βιογραφικό
Γεννήθηκε στην Πάφο το 1955 και αποφοίτησε από το Α' Γυμνάσιο Πάφου.
Σπούδασε ιατρική στο Εθνικό Καπποδιστριακό Πανεπιστήμιο Αθηνών.
Ειδικεύτηκε στο Ηνωμένο Βασίλειο στην Οφθαλμιατρική, όπου έτυχε του διπλώματος F.R.C.S.
Εξασκεί το επάγγελμα του οφθαλμιάτρου στον ιδιωτικό τομέα από το 1990 στην Λευκωσία.
Διετέλεσε γραμματέας της Κομματικής Οργάνωσης της Αθήνας, Επαρχιακός Γραμματέας της Λευκωσίας, Αντιπρόεδρος της ΕΔΕΚ και είναι σήμερα Αναπληρωτής Πρόεδρος του Σοσιαλιστικού Κόμματος.
Την περίοδο 2003-2006, διετέλεσε Υπουργός Άμυνας.
Από τον Ιούνιο του 2009, είναι μέλος του Ευρωπαϊκού Κοινοβουλίου.
Είναι μέλος της Επιτροπής Εξωτερικών Υποθέσεων του Ευρωκοινοβουλίου και Α΄Αντιπρόεδρος της Υποεπιτροπής Ασφάλειας και Άμυνας.
Είναι επιπλέον, ο επικεφαλής της Κυπριακής Σοσιαλιστικής Αντιπροσωπείας στο Ευρωπαϊκό Κοινοβούλιο.
