Πάνος Κολοκοτρώνης (στρατιωτικός)
Ο Πάνος Κολοκοτρώνης (1836 - 1893) ήταν αξιωματικός του Στρατού.
Βιογραφία
Γεννήθηκε στο Ναύπλιο και ήταν γιος του Θεόδωρου Κολοκοτρώνη.
Πήρε το όνομα του δολοφονημένου ετεροθαλή αδερφού του Πάνου Κολοκοτρώνη.
Ήταν παιδί του Κολοκοτρώνη από τον δεύτερό του γάμο με αποτέλεσμα να αγνοηθεί από την υπόλοιπη οικογένεια παρά την ρητή εντολή του πατέρα του στην διαθήκη.
Φοίτησε στη σχολή Ευελπίδων και αντιτάχθηκε στην πολιτική του Όθωνα συμμετέχοντας σε επαναστατικές κινήσεις της εποχής με αποτέλεσμα να φυλακιστεί.
Μετά την πτώση του Όθωνα διετέλεσε διευθυντής της αστυνομίας Αθηνών & Πειραιώς καθώς και διαγγελέας και υπασπιστής του Βασιλέως Γεωργίου Α΄.
Συμμετείχε στο Επιτελείο του ελληνικού στρατού κατά την εκστρατεία της Θεσσαλίας και έλαβε μέρος στον Σερβοτουρκικό πόλεμο, στον οποίο τραυματίσθηκε.
Για την προσφορά του παρασημοφορήθηκε από την Σερβική Κυβέρνηση.
Την περίοδο διετέλεσε διοικητής της Σχολής Ευελπίδων.
Κατά την διοίκησή του τέθηκαν τα θεμέλια για την συγκρότηση ενός ισχυρού και οργανωμένου στρατού.
Στον χώρο της σχολής υπάρχει προτομή του.
Απεβίωσε στην Αθήνα με τον βαθμό του συνταγματάρχη εν ενεργεία και είχε τιμηθεί με τον Ταξιάρχη του Σωτήρος.
Ήταν παντρεμένος και απέκτησε τρία παιδιά.
