Μπουρνάζι
Το Μπουρνάζι είναι συνοικία του δήμου Περιστερίου.
Βρίσκεται στην ανατολική πλευρά του δήμου κοντά στην λεωφόρο Κηφισού.
Το Μπουρνάζι ήταν βιομηχανική περιοχή στο παρελθόν.
Την τελευταία εικοσαετία όμως η περιοχή γύρω από την πλατεία Μπουρναζίου, μετατράπηκε σε κέντρο νυχτερινής διασκέδασης της δυτικής Αθήνας, καθώς μεγάλο μέρος των παλιών εργοστασιακών εγκαταστάσεων μετατράπηκε σε νυχτερινά μαγαζιά και καφετέριες και η περιοχή ταυτίστηκε με την νυχτερινή διασκέδαση.
Στην περιοχή εξακολουθούν να διατηρούνται κάποιες αποθήκες, ενώ παράλληλα υπάρχει και ανοικοδόμηση κατοικιών.
Στο Μπουρνάζι υπήρχαν οι εγκαταστάσεις του τηλεοπτικού σταθμού Alter, ο οποίος διέκοψε την λειτουργία του το 2012.
