Άνθιμος εξ Ιβηρίας
Ο μητροπολίτης Ουγγροβλαχίας Άνθιμος από τους Ιβήρους ήταν Έλληνας λόγιος και τυπογράφος του 17ου και 18ου αιώνα.
Βιογραφικά στοιχεία
Ήταν ιερομόναχος από την Μονή Ιβήρων και ήρθε με αποστολή στο Βουκουρέστι, όπου ίδρυσε τυπογραφείο στην Μονή του Συναγόβου.
Το 1705 χειροτονήθηκε επίσκοπος Ρυμνίκου.
Για να μην αποχωριστεί το πιεστήριό του, το μετέφερε στην μονή της Επισκοπής του.
Όταν αναγορεύτηκε Μητροπολίτης Ουγγροβλαχίας επέστρεψε στο Βουκουρέστι φέρνοντας πάντα μαζί του το τυπογραφείο του.
Το τυπογραφείο του, το οποίο ήταν το έβδομο κατά χρονική σειρά ελληνικό τυπογραφείο, λειτούργησε από το 1690 ως το 1766 και κατά την διάρκεια της λειτουργίας του εξέδωσε τριάντα εκκλησιαστικά βιβλία και άλλα τρία φιλολογικά.
Πηγές
