Εδιακάρια περίοδος
Η Εδιακάρια περίοδος ( ή Ηντιακάρια περίοδος) πήρε το όνομά της από τους λόφους της Ηντιάκαρα στην Νότια Αυστραλία και είναι η τελευταία περίοδος του προτεροζωικού αιώνα, ακριβώς πριν την Κάμβρια περίοδο.
Ανακοινώθηκε ως νέα περίοδος μόλις το 2004 από την IUGS (Υπηρεσία Γεωλογικών Ερευνών) και είναι η πρώτη καινούργια γεωλογική περίοδος εδώ και 120 χρόνια.
Άρχισε μετά την Μαρινοάνια περίοδο παγετώνων, πριν 635 εκατομμύρια χρόνια, και τελείωσε πριν 543 εκατομμύρια χρόνια.
Ξεχωρίζει χάρις σε ένα στρώμα φτωχό σε C-13.
Αυτήν την περίοδο εμφανίζονται οι πρώτοι πολύπλοκοι οργανισμοί, όπως το τριχοφύκος, που είναι γνωστοί από τα βιοδηλωτικά ίχνη τους.
Τα ζώα αυτής της εποχής έμοιαζαν με σκουλήκια με πόδια, δίσκους ή σάκους και είναι οι πρώτοι γνωστοί πολυκύτταροι οργανισμοί, όμως δεν μοιάζουν με την σημερινή ζωη.
Εκατό γένη είναι γνωστά, όπως η Αρκαρούα, η Χάρμια, η Ντικινσόνια, η Εντιάκαρα, η Μαριβαντέα, η Ονέγκα, το Πτεριδίντιο και η Γιόργια.
