Μάρθα Φριντζήλα
Η Μάρθα Φριντζήλα είναι Ελληνίδα καλλιτέχνις.
Γεννήθηκε στην Ελευσίνα στις 7 Απριλίου 1972.
Εκτός από τραγουδίστρια είναι ηθοποιός και σκηνοθέτης.
Επίσης είναι καθηγήτρια υποκριτικής στη Δραματική Σχολή του Εθνικού Θεάτρου.
Εχει συνεργαστεί με μεγάλους καλλιτέχνες: Μαρία Φαραντούρη, Χάρις Αλεξίου, Ελευθερία Αρβανιτάκη, Τάνια Τσανακλίδου, Λένα Πλάτωνος, Mode Plagal, Νίκο Ξυδάκη, Θανάση Παπακωνσταντίνου, Φοίβο Δεληβοριά, Χαΐνηδες, Μιχάλη Γρηγορίου.
Καλλιτεχνική πορεία
Ως σκηνοθέτης συνεργάστηκε με το Εθνικό Θέατρο στην Ελλάδα, το Πανεπιστήμιο Αθηνών, το Θέατρο του Νέου Κόσμου και το Θέατρο Πορεία.
Από το 1993 δουλεύει ως επαγγελματίας ηθοποιός στο Εθνικό Θέατρο και σε δημοτικά και ιδιωτικά θέατρα σε παραστάσεις αρχαίου, σύγχρονου δράματος και μουσικού θεάτρου.
Από το 1999 είναι σκηνοθέτης της ομάδας "Δρόμος με Δέντρα" με την οποία ανέβασε τον Ίωνα του Ευριπίδη, τον Ξένο του Ράινερ Μαρία Ρίλκε, την Κληρονομιά του Μαριβώ, τον Έρωτα της Λιουντμίλλα Πετρουσέφσκαγια και τον Αίαντα του Σοφοκλή (Κρατήρας 2003-6).
Ανήκει στο δυναμικό του χώρου τέχνης Κρατήρας και στο μουσικό συγκρότημα The Walter Testa Music Company.
Διδάσκει φωνητική και ψυχολογία της φωνής από το 1999 σε ηθοποιούς, τραγουδιστές, εργαστήρια και θεατρικές ομάδες.
Tο καλοκαίρι του 2003 εμφανίζεται με το συνθέτη Θ.
Παπακωνσταντίνου σε συναυλίες στην Ελλάδα και την Κύπρο.
To 2007 - 2008 εμφανίζεται στο ΜΕΤΡΟ με το Κubara Project.
To 2009 συνεργάζεται με την Τάνια Τσανακλιδου στο ΜΕΤΡΟ και με τη Λένα Πλάτωνος.
Το 2010 περιοδεύει μαζί με την Χάρι Αλεξίου σε όλη την Ελλάδα και την Κύπρο.
Τον Νοέμβριο του ίδιου χρόνου εμφανίζεται στο Παλλάς μαζί με την Ελευθερία Αρβανιτάκη και τον Τάσση Χριστογιαννόπουλο σε τραγούδια του Νίκου Ξυδάκη.
Το 2011 εμφανίζεται στο Gazarte μαζι με τον Νίκο Ξυδάκη και σε παραστάσεις στο baumstrasse studio μαζί με τον Παναγιώτη Τσεβά.
Δισκογραφία
Προσωπική ζωή
Είναι παντρεμένη με τον μουσικό και ζωγράφο Βασίλη Μαντζούκη
Πηγές
