Μπουντεσλίγκα Αυστρίας
Το Πρωτάθλημα ποδοσφαίρου Αυστρίας (γερμανικά: tipico Bundesliga για εμπορικούς λόγους) ξεκίνησε το 1912.
Από το 1974-75 διοργανώνεται από την Österreichische Fußball Bundesliga e.V.
Στον κατάλογο των πρωταθλητών κυριαρχούν οι ομάδες της Βιέννης με περισσότερα από 75 πρωταθλήματα.
Ιστορία
Από το 1911 ως το 1923 το Αυστριακό πρωτάθλημα ποδοσφαίρου διοργάνωνε η ποδοσφαιρική ομοσπονδία της Κάτω Αυστρίας (γερμ.:
Niederösterreich), που είχε δημιουργηθεί μόνο από συλλόγους της Βιέννης.
Στη συνέχεια τη διοργάνωση ανέλαβε η ομοσπονδία της Βιέννης (Wiener Fußball-Verband ή WFV), η οποία διοργάνωσε το πρώτο επαγγελματικό πρωτάθλημα στην ηπειρωτική Ευρώπη τη σεζόν 1924-25.
Το 1938 έπειτα από το Anschluss, την αναγκαστική συνένωση της Αυστρίας με τη ναζιστική Γερμανία, το πρωτάθλημα της χώρας αποτέλεσε τμήμα του γερμανικού πρωταθλήματος με τον τίτλο Gauliga Ostmark.
Τότε για πρώτη φορά σύλλογοι εκτός Βιέννης συμπεριλήφθησαν στην ανώτερη κατηγορία.
Την περίοδο αυτή η πρωταθλήτρια ομάδα της Αυστρίας μετείχε στους αγώνες κατάταξης του παγγερμανικού πρωταθλήματος αντιμετωπίζοντας τους νικητές των άλλων τοπικών πρωταθλημάτων του γερμανικού κράτους.
Τρεις φορές αυστριακές ομάδες έφτασαν ως τον τελικό του γερμανικού πρωταθλήματος και το 1941 η Ραπίντ Βιέννης το κατέκτησε.
Επίσης, δυο φορές κατέκτησαν το Κύπελλο Γερμανίας.
Μετά το Β΄ παγκόσμιο πόλεμο το αυστριακό ποδόσφαιρο έγινε πάλι ανεξάρτητο.
Ως το 1948 μετείχαν μόνο βιεννέζικες ομάδες και στη συνέχεια εντάχθηκαν πάλι σύλλογοι από την υπόλοιπη χώρα.
Όμως, μόλις το 1965 ομάδα εκτός Βιέννης κατάφερε να πάρει τον τίτλο.
Ήταν η ΛΑΣΚ Λιντς, για να ακολουθήσουν κι άλλες αργότερα: η Βάκερ Ίνσμπουργκ, η Φεστ Λιντς, η Αούστρια Σάλτσμπουργκ (1933-2005)*, η Στουρμ Γκρατς και η Γκράτσερ.
Από το 1974-75 το πρωτάθλημα διοργανώνει η αυστριακή Μπουντεσλίγκα.
Πρωταθλητές
1912 ως 1923 Διοργανωτής η Ποδοσφαιρική Ομοσπονδία της Κάτω Αυστρίας (Niederösterreich).
1924 ως 1938 Επαγγελματικό πρωτάθλημα.
Διοργανωτής η Ποδοσφαιρική Ομοσπονδία της Βιέννης (Wiener Fußball-Verband ή WFV).
1939 ως 1945 Μετά το Ανσλούς το αυστριακό πρωτάθλημα μετατράπηκε σε τοπικό πρωτάθλημα του γερμανικού με τον τίτλο Gauliga Ostmark ως το 1945.
1974-75 ξεκίνησε η αυστριακή Μπουντεσλίγκα.
Τίτλοι ανά σύλλογο
Σημειώσεις
Χορηγίες
float-right" widths="120" heights="120 Το λογότυπο του πρωταθλήματος έως την περίοδο 2013–14
