Το κανάλι της Βαγγελίτσας
Η σειρά Το κανάλι της Βαγγελίτσας ήταν μια τηλεοπτική κωμική σειρά που προβλήθηκε από την ΕΡΤ2 (μετέπειτα ΝΕΤ) την περίοδο 1987-1988.
Πρωταγωνίστρια της σειράς ήταν η Άννα Βαγενά.
Η Βαγγελίτσα αποφασίζει να φύγει από το χωριό και να έρθει στην Αθήνα προκειμένου να αναζητήσει μια καλύτερη τύχη ανοίγοντας τον δικό της τηλεοπτικό σταθμό την ΝΤΕΡΤ.
Στην πορεία όμως τα πράγματα δεν θα της πάνε και τόσο καλά όπως θα ήθελε με τη λειτουργία του καναλιού της και στο τέλος αποφασίζει να κλείσει το σταθμό και να γυρίσει πίσω στο χωριό της.
Η σειρά σατίριζε τις τηλεοπτικές εκπομπές και σειρές που προβάλλονταν τότε στην Ελληνική τηλεόραση καθώς και την επικαιρότητα της εποχής εκείνης.
H καυστική για την εποχή, σάτιρα, ξεσήκωσε θύελλα διαμαρτυριών και το κανάλι αναγκάστηκε να κόψει τη σειρά.
Η Βαγενά στο τελευταίο επεισόδιο της σειράς, αποχαιρετά ως Βαγγελίτσα το κοινό της λέγοντας χαρακτηριστικά:"Η Βαγγελίτσα δεν πεθαίνει!!".
