Ευβακτήρια
Τα Ευβακτήρια, (Eubacteriales), αποτελούν μία από τις δέκα τάξεις των Βακτηρίων, της ομοταξίας των Σχιζομυκήτων.
Τα κύτταρα αυτών παρουσιάζουν άκαμπτο τοίχωμα και παρατηρούνται ως κόκκοι ή βάκυλλοι.
Μερικές φορές λαμβάνουν μορφή αλυσίδας.
Κινούνται με μαστίγια που εκβάλλουν πλάγια και δεν θεωρούνται οξυάντοχα.
Η τάξη αυτή περιλαμβάνει τον μεγαλύτερο αριθμό γενών των βακτηρίων που παρουσιάζουν ενδιαφέρον για τον άνθρωπο.
Για τον λόγο αυτό πολλές φορές τα ευβακτήρια αναφέρονται ως συνώνυμα (γενικά) των Βακτηρίων ή ως "γνήσια βακτήρια".
Στη τάξη των Ευβακτηρίων υπάγονται η Εσχεριχία, ο διπλόκοκκος, ο σταφυλόκοκκος, ο στρεπτόκοκκος, ο βάκιλλος και ο λακτοβάκιλλος.
