Νέα Νικόπολη Κοζάνης
Η Νέα Νικόπολη είναι ημιορεινός οικισμός της περιφερειακής ενότητας Κοζάνης.
Βρίσκεται στα βόρεια της πόλης της Κοζάνης και σε υψόμετρο 690 μέτρων.
Διοικητικά ανήκει στον δήμο Κοζάνης και έχει 224 κατοίκους (2001).
Στην Οθωμανοκρατία ο οικισμός ονομαζόταν "Κιουτσούκ Ματλή" και κατοικούνταν από μουσουλμάνους.
Στο κέντρο του χωριού υπήρχε μουσουλμανικό τέμενος.
Με την ανταλλαγή των πληθυσμών εγκαταστάθηκαν πρόσφυγες από τη Μικρά Ασία, κυρίως από τη Σπάρτη της Μικράς Ασίας και την Προύσα.
Οι κάτοικοι έφεραν μαζί τους, την τέχνη των χειροποίητων χαλιών, γνωστά με την ονομασία Ισπάρτα.
Σήμερα, οι λιγοστοί μόνιμοι κάτοικοι ασχολούνται κυρίως με τη γεωργία.
