Λεωνίδας Σμόλεντς
Ο αντιστράτηγος Λεωνίδας Σμόλεντς ή Σμόλενιτς ή Σμολένσκης (όπως αναφερόταν σε υπουργικές αποφάσεις που υπέγραφε) ( - 1882) ήταν Πολωνός φιλέλληνας ελληνικής καταγωγής που έζησε στην Ελλάδα μετά το 1825, στρατιωτικός και δυο φορές Υπουργός Στρατιωτικών της Ελλάδας.
Βιογραφία
Ο Σμολένσκης καταγόταν από Έλληνες που είχαν μεταναστεύσει από τη Μοσχόπολη της Μακεδονίας και ήταν αξιωματικός από την Πολωνία, ο οποίος ήλθε στην Ελλάδα το 1825.
Υπηρέτησε στον Ελληνικό Στρατό ως βαθμοφόρος στις περιόδους του Κυβερνήτη Καποδίστρια, της Αντιβασιλείας και της Απόλυτης Μοναρχίας του Όθωνα.
Μετά την ανατροπή της απόλυτης Μοναρχίας παρέμεινε στο στράτευμα γιατί εξαιρέθηκε από το τον γενικό όρο της απομάκρυνσης των Βαυαρών και εν γένει Στρατιωτικών.
Έγινε Υπουργός Στρατιωτικών δυο φορές, το 1855 στην Κυβέρνηση Δημητρίου Βούλγαρη και το 1863 στην κυβέρνηση Βάλβη.
Παντρεύτηκε στην Αθήνα την κόρη του Γερμανού Χάρτμαν.
Παιδιά του ήταν ο Νικόλαος Σμόλενιτς, στρατιωτικός και μετέπειτα Υπουργός Στρατιωτικών και ο Κωνσταντίνος Σμολένσκη, στρατιωτικός, ήρωας του Ελληνοτουρκικού πόλεμου του 1897 και επίσης Υπουργός Στρατιωτικών (δυο φορές).
Πέθανε στην Αθήνα το 1882.
Πηγές
