Χορευτό Μαγνησίας
Το Χορευτό Μαγνησίας είναι επίνειο και οικισμός της Ζαγοράς στην ανατολική πλευρά του Πηλίου.
Μόνιμοι κάτοικοι περίπου 20.
Συνδέεται με τον Βόλο με 2 δρόμους , μέσω Χανίων 53 km περίπου και μέσω Τσαγκαράδας 85 km περίπου.
Στην περίοδο μέσα Ιουλίου έως μέσα Αυγούστου παρατηρείται τουριστική κίνηση.
Διαθέτει ευρύχωρες και εκτεταμένες αμμουδιές, δεντροσκέπαστη και πλακόστρωτη πλατεία, ξενοδοχεία, εστιατόρια, πολύκροτα bars και 2 εκκλησίες.
Η ιστορία του Χορευτού συνδέεται με τα ένδοξα Ζαγοριανά καράβια που ταξίδευαν απ' τις αρχές του 17ου αιώνα στις θάλασσες όχι μόνο του Αιγαίου αλλά της Μαύρης θάλασσας και της ευρύτερης Μεσογείου.
Το ναυτεμπόριο του Χορευτού έσβησε στα μέσα της δεκαετίας του 1960 λόγω ολοκλήρωσης του οδικού δικτύου προς τον Βόλο.
Είναι αλιευτικό κέντρο της περιοχής.
Διαθέτει αλιευτικό καταφύγιο που εξυπηρετεί τους ντόπιους ψαράδες.
Το χιόνι φθάνει συχνά μέχρι την ακτογραμμή.
Συνδέεται με την Ζαγορά και τις γειτονικές τοποθεσίες με γραφικά καλντερίμια τα οποία καθαρίζονται από τοπικούς παράγοντες ειδικά στις αρχές κάθε καλοκαιριού.
Ο Γεώργιος Δροσίνης – το άγαλμά του στην κεντρική πλατεία – παντρεύτηκε Χορευτιανή (Μαίρη Κασσαβέτη) και έζησε για πολλά χρόνια στις αρχές του 20ου αιώνα στο Χορευτό όπου έγραψε πολλά από τα έργα του.
Βάφτισε το Χορευτό "Σχολείο της θάλασσας".
Αξιοθέατα αποτελούν οι αγιογραφίες στο παλιό εκκλησάκι του Αη-Νικόλα, οι αρχαίοι Ιπνοί (Σπηλιές) όπου ναυάγησε το μεγαλύτερο μέρος του στόλου του Ξέρξη το 480 π.Χ.
(Βόρεια, με πλεούμενο) και – το πιο σίγουρο αξιοθέατο και για το μέλλον – η ανατολή του Ηλίου μέσα απ' το πέλαγος του Αιγαίου.
Ο οικισμός πανηγυρίζει στις 29 Αυγούστου, του Αγίου Ιωάννου Προδρόμου.
Το Χορευτό έχει χαρακτηριστεί παραδοσιακός οικισμός, και χρόνο με το χρόνο αναβαθμίζεται λόγω της τουριστικής κίνησης που παρατηρείται τους θερινούς μήνες.
Εξωτερικές συνδέσεις
