Τόμαρος
Ο Τόμαρος είναι βουνό του Νομού Ιωαννίνων με υψηλότερη κορυφή τον Πεντόλακο, ο οποίος έχει υψόμετρο 1.974 μέτρα.
Αποτελεί τη νότια απόληξη μιας οροσειράς που ξεκινά από τα ελληνο-αλβανικά σύνορα και κινείται με κατεύθυνση από ΒΔ προς ΝΑ, δεσπόζοντας σχεδόν νότια τα Ιωάννινα.
Η οροσειρά αυτή περιλαμβάνει επίσης τα όρη Μακρύκαμπος, Κασιδιάρης και Κούρεντα.
Ο Τόμαρος βρίσκεται νοτιοδυτικά της πόλης των Ιωαννίνων.
Περικλείεται στα ανατολικά από τα Αθαμανικά Όρη και στα δυτικά από τα Όρη Σουλίου.
Βόρεια καταλήγει στο οροπέδιο των Ιωαννίνων.
Στις βόρειες βραχώδεις και απότομες πλαγιές του, βρίσκεται το αρχαίο μαντείο της Δωδώνης.
Από τον Τόμαρο πηγάζουν ο Αχέρων ποταμός και ο Λούρος.
Η παλαιότερη ονομασία του όρους αυτού ήταν Ολύτσικας (ο, ή η Ολύτσικα).
Πηγές
