Περγαμηνή σχολή
Η λεγόμενη Περγαμηνή Σχολή (Pergamene school) είναι σπουδαία σχολή (τεχνοτροπία) γλυπτικής της αρχαιότητας που αναπτύχθηκε στην αρχαία Πέργαμο, εξ ου και η ονομασία της.
Κυριότεροι εκπρόσωποι της τεχνοτροπίας αυτής ήταν ο Φυρόμαχος, ο Αντίγονος, ο Επίγονος, ο Νικήρατος, ο Στρατόνικος κ.ά.
οι οποίοι εμπνέονταν κυρίως από τις νίκες των Βασιλέων της Περγάμου ιδίως κατά των Γαλατών.
Η Περγαμηνή Σχολή χαρακτηρίζεται ιδιαίτερα γαι τα πολεμικά θέματά της και την απόδοσή τους με ποικιλία σύνθεσης δυναμισμό και εκφραστικότητα, στοιχεία που προσδίδουν ένα ιδιαίτερο γλυπτικό ρυθμό.
Στο "Περγαμηνό Μουσείο" που ιδρύθηκε στο Βερολίνο έχουν μεταφερθεί και παρουσιάζονται πολλά ανάγλυφα της σχολής αυτής όπως εκείνα από τους βωμούς της Περγάμου, η κεφαλή του Αττάλου Α΄, κ.λπ.
Σημειώνεται ότι η Περγαμηνή Σχολή ήταν αυτή που κυριάρχησε σ΄ όλη τη ελληνιστική περίοδο.
Επίσης ένα από τα περισσότερο γνωστά και περίφημα γλυπτά της Περγαμηνής Σχολής που βρίσκονται στα διάφορα Μουσεία της Ευρώπης είναι και ο "Θνήσκων Γαλάτης" που βρίσκεται στη Ρώμη.
