319 Λεόνα
Η Λεόνα (Leona) είναι ένας αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,8.
Ανακαλύφθηκε το 1891 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.
Η Λεόνα ανήκει στην Οικογένεια αστεροειδών της Κυβέλης.
Φυσικά χαρακτηριστικά
Η διάμετρος της Λεόνας υπολογίσθηκε σε 68,2 χιλιόμετρα, ενώ η μάζα της εκτιμάται σε 332 τρισεκατομμύρια τόνους για μέση πυκνότητα 2 gr/cm³.
O φασματικός τύπος της είναι άγνωστος, ενώ το άλβεδό της είναι 0,046 (από δεδομένα του IRAS).
Είναι άγνωστο αν και με ποια περίοδο περιστρέφεται η Λεόνα γύρω από τον εαυτό της.
Η μέση θερμοκρασία στην επιφάνειά της εκτιμάται σε 120 περίπου βαθμούς Κελσίου κάτω από το μηδέν.
