Μονή Μακαριωτίσσης Βοιωτίας
Η Μονή Μακαριωτίσσης είναι ορθόδοξη χριστιανική μονή στην περιοχή της Βοιωτίας.
Βρίσκεται στις δυτικές πλαγιές του Ελικώνα, χτισμένη σε υψόμετρο 700 μέτρων περίπου πάνω από το χωριό Δομβραίνα.
Η πρόσβαση γίνεται από την Δομβραίνα με έναν δρόμο με πολυάριθμες στροφές.
Η ημερομηνία ίδρυσης της μονής είναι άγνωστη.
Κατά την διάρκεια της κατοχής κάηκε ο ναός της μονής και καταστράφηκαν σημαντικά έγγραφα και πολύτιμα βιβλία.
Η μονή εγκαταλείφθηκε αλλά το 1989 επανήλθαν μοναχοί οι οποίοι κατάφεραν να αναστηλώσουν τον ναό.
