Πτωχοκομείο Αθηνών
Με το όνομα Πτωχοκομείο Αθηνών αναγέρθηκε στην Αθήνα επί Βασιλέως Γεωργίου Α΄ ευαγές ίδρυμα της Ελεήμονος Εταιρείας.
Ιστορική αναδρομή
Ιδρύθηκε το 1864 και μετά από πολλές αναζητήσεις χώρου στέγασης αναγέρθηκε τελικά το 1875 σε ιδιόκτητο κτήριο επί οικοπέδου που πρόσφερε η Μονή Ασωμάτων, γνωστότερη ως Μονή Πετράκη, δαπάναις Ανδρέα Συγγρού.
Το ίδρυμα αργότερα μετονομάστηκε "Γηροκομείο" και μεταφέρθηκε σε άλλο χώρο.
Το κτήριο αυτό κατεδαφίστηκε το 1932 και στη θέση του ανεγέρθηκε πολυτελής έπαυλη που έγινε κατοικία του Ελευθερίου Βενιζέλου, η οποία στη συνέχεια κατέληξε να είναι η σημερινή πολυτελέστατη οικία του Άγγλου Πρέσβη, παρά τη Αγγλική Πρεσβεία της Αθήνας, που βρίσκεται επί της λεωφόρου Βασιλίσσης Σοφίας, στο ύψος και απέναντι του Βυζαντινού Μουσείου, πρώην Μέγαρο Δούκισσας της Πλακεντίας.
Δίπλα στο κτήριο αυτό είχε ανεγερθεί ο μικρός ναός του άλλοτε Πτωχοκομείου αφιερωμένος στον Άγιο Νικόλαο, που υφίσταται και σήμερα ως ξεχωριστός, ελεύθερα προσβάσιμος γωνιαίος χώρος του ιδίου αρχικού οικοπέδου.
Πηγές
