Μενεμένη
Η Μενεμένη (παλιότερα: Νέα Μαινεμένη) είναι περιοχή στα βορειοδυτικά της Θεσσαλονίκης και μέχρι το 2011 ήταν ένας από τους δήμους του πολεοδομικού συγκροτήματος της Θεσσαλονίκης που συνόρευε με τους δήμους Θεσσαλονίκης, Αμπελοκήπων, Ελευθερίου - Κορδελιού και Ευόσμου.
Ο πληθυσμός της είναι 15.039 κάτοικοι (σύμφωνα με την απογραφή του 2011).
Η Μενεμένη αποτελείται από τους συνοικισμούς:
Στη Μενεμένη βρίσκεται ο σταθμός υπεραστικών λεωφορείων ΚΤΕΛ Μακεδονία, η Κεντρική Αγορά Θεσσαλονίκης καθώς και το ηλεκτροαμαξοστάσιο του ΟΣΕ.
Ιστορία
Η Νέα Μαινεμένη ιδρύθηκε το 1922, μετά την Μικρασιατική Καταστροφή, από 160 περίπου οικογένειες που εγκαταστάθηκαν στην περιοχή, πρόσφυγες από τη Μαινεμένη της Μικράς Ασίας.
Το 1928 ολοκληρώθηκε η ανέγερση του ναού της Αγίας Παρασκευής (αφιερωμένος, όπως κι ο παλιός ναός της Αγίας Παρασκευής στη Μαινεμένη της Μικράς Ασίας), τρίκλιτη βασιλική με τρούλο.
Το 1937 κτίστηκε το δημοτικό σχολείο (σημερινό 2ο Δημοτικό Σχολείο Μενεμένης), πέτρινο κτίσμα, στην οδό Ιωάννη Μεταξά (σήμερα: πεζόδρομος Νίκου Κυριακίδη).
Από το 1926 έως το 1929, η Μαινεμένη ανήκε την Κοινότητα Χαρμάνκιοϊ.
Από το 1929 έως το 1934 η Μαινεμένη αποτελούσε τμήμα του Δήμου Θεσσαλονίκης.
Το 1935 δημιουργείται η Κοινοτητα Νέας Μαινεμένης, έχοντας αποσχιθεί από το Δήμος Θεσσαλονίκης.
Το 1982 με πληθυσμό άνω των 10.000 κατοίκων η Κοινότητα Νέας Μαινεμένης γίνεται Δήμος Μενεμένης (πλέον με με 'ε').
Το 2011 ενώθηκε με το Δήμο Αμπελοκήπων και δημιουργήθηκε ο νέος ΔήμοςΑμπελοκήπων - Μενεμένης με το πρόγραμμα Καλλικράτης.
Πρόεδροι και Δήμαρχοι
Πληθυσμός
Η εξέλιξη του πληθυσμού της Μενεμένης έχει ως εξής:
