Ιερά Μητρόπολις Μεγάρων και Σαλαμίνος
Η Ιερά Μητρόπολις Μεγάρων και Σαλαμίνος, είναι μια από τις 73 Μητροπόλεις τις Εκκλησίες της Ελληνικής Ορθόδοξης Εκκλησίας.
Σήμερα Μητροπολίτης Μεγάρων και Σαλαμίνος είναι ο Κωνσταντίνος Γιακουμάκης.
Η Ιερά Μητρόπολις Μεγάρων και Σαλαμίνος, δημιουργήθηκε και είναι το αποτέλεσμα μετά την τριχοτόμηση της μητρόπολης Αττικής και Μεγαρίδος που περιελάμβανε και τη νήσο Σαλαμίνα το Μάιο του 1974.
Πρώτος Μητροπολίτης της Ιεράς Μητροπόλεως εξελέγη μετά τη δημιουργία της Μητροπόλεως ο Βαρθολομαίος Κατσούρης, ο οποίος ποίμανε την Μητρόπολη έως τον θανατό του, το 2014, σε ηλικία 86 ετών, μετά από πολύμηνη νοσηλεία στο Θριάσιο Γενικό Νοσοκομείο Ελευσίνας . Τοποτηρητής της Ιεράς Μητροπόλεως Μεγάρων και Σαλαμίνος ορίσθηκε από την Ιερά Σύνοδο της Εκκλησίας της Ελλάδος ο Μητροπολίτης Νικαίας Αλέξιος .
Στις 10 Οκτωβρίου 2014, κατά τη διάρκεια της Τακτικής Συνεδρίας της Ιεράς Συνόδου, εξελέγη νέος Μητροπολίτης Μεγάρων και Σαλαμίνος ο Κωνσταντίνος Γιακουμάκης . Ο νέος Μητροπολίτης Μεγάρων και Σαλαμίνος Κωνσταντίνος χειροτονήθηκε σε Επίσκοπο στον Ιερό Ναό του Αγίου Διονυσίου του Αρεοπαγίτου στις 11 Οκτωβρίου 2014, από τον Αρχιεπίσκοπο Αθηνών Ιερώνυμο και Ιεράρχες της Εκκλησίας της Ελλάδος . Η ενθρόνιση του νέου Μητροπολίτη πραγματοποιήθηκε στα Μέγαρα στις 31 Οκτωβρίου 2014, παρουσία του Αρχιεπισκόπου Αθηνών Ιερωνύμου, εκπροσώπου του Οικουμενικού Πατριάρχη Βαρθολομαίου, Ιεραρχών, τοπικών αρχών και πλήθους κόσμου .
Τον Νοέμβριο του 2014, ο Βοηθός Επίσκοπος Ελευσίνος Δωρόθεος υπέβαλλε την παραίτησή του από τη θέση του Πρωτοσυγκελλεύοντος της Ιεράς Μητροπόλεως στον νέο Μητροπολίτη Μεγάρων και Σαλαμίνος Κωνσταντίνο, ο οποίος την έκανε και δεκτή.
Ακολούθως, την παραίτησή του υπέβαλλε ο Γενικός Αρχιερατικός Επίτροπος της Ιεράς Μητροπόλεως, διατηρώντας τα καθήκοντα του Ιεροκήρυκος.
Κατόπιν των παραιτήσεων αυτών, ο νέος Μητροπολίτης διόρισε Πρωτοσύγκελλο τον Αρχιμανδρίτη Πρόκοπιο Γεωργίου και Γενικό Αρχιερατικό Επίτροπο τον Πρωτοπρεσβύτερο Αλέξανδρο Κουργιαλή .
Διατελέσαντες Μητροπολίτες
