Διονύσης Γραμμένος
Ο Διονύσης Γραμμένος είναι μουσικός που γεννήθηκε και μεγάλωσε στην Κέρκυρα και άρχισε να ασχολείται με τη μουσική από τα παιδικά του χρόνια στην Φιλαρμονική Εταιρεία της Κέρκυρας.
Είναι, επίσης, φοιτητής στο Τμήμα Φυσικής του Πανεπιστημίου Αθηνών ενώ συνεχίζει τις σπουδές του στη μουσική στο Ωδείο Αθηνών, με καθηγητή τον Κερκυραίο σολίστα Σπύρο Μουρίκη.
Στον 14ο Πανευρωπαϊκό διαγωνισμό Eurovision "Νέοι μουσικοί", που πραγματοποιήθηκε στη Βιέννη στις 9 Μαΐου του 2008, με σπουδαία ερμηνεία, ο 18χρονος τότε κλαρινετίστας κατέκτησε την πρώτη θέση του εν λόγω διαγωνισμού (Eurovision Young Musicians 2008) . Στον προκριματικό έπαιξε (τρεις παραλλαγές) Στραβίνσκι και L. Bassi (Rigoletto Fantasia Di Concerto).
Με την ερμηνεία του η Διεθνής Κριτική Επιτροπή τον επέλεξε μεταξύ 16 νέων μουσικών για την τελική επτάδα.
Μπροστά από το Δημαρχείο της Βιέννης, με την ερμηνεία του σε κομμάτι του "Κοντσέρτου για Κλαρινέτο και Ορχήστρα" του Jean Frannaix, ενθουσίασε στον τελικό το πολυπληθές κοινό και τη διεθνή κριτική επιτροπή.
Ο πρόεδρος της κριτικής επιτροπής, γνωστός διευθυντής ορχήστρας Σερ Ρότζερ Νόρινγκτον (Sir Roger Norrington) συνεχάρη προσωπικά τον Διονύση Γραμμένο για την εξαιρετική ερμηνεία του.
Οι νέοι σολίστ συνέπραξαν με τη Συμφωνική Ορχήστρα της Βιέννης, υπό τη διεύθυνση του Αλεξάνταρ Μάρκοβιτς (Aleksandar Markovic).
Ο τελικός του διαγωνισμού μεταδόθηκε από την ΕΤ1.
Πηγές
External links
