Όλοι στο κατάστρωμα
Η έκφραση όλοι στο κατάστρωμα και παλαιότερα άπαντες εις το κατάστρωμα αποτελεί ναυτικό κέλευσμα που δίνεται πριν ακολουθήσει μεγάλης ή μακράς έκτασης χειρισμός, π.χ. σε διέλευση διωρύγων, διαύλων ή έκτακτου γεγονότος που συμβαίνει στο κατάστρωμα πλοίου.
Το κέλευσμα αυτό αφορά τα εμπορικά πλοία ενώ το αντίστοιχο για τα πολεμικά πλοία είναι η "γενική κλήση πληρώματος".
Άξιο ιδιαίτερης αναφοράς είναι το γεγονός πως αυτό το παράγγελμα λέγεται και σε διάφορες παράλιες πόλεις, διαφόρων χωρών, με σχεδόν ίδιο ιδιωματικό χαρακτήρα, της διακωμώδησης οικογενειακής σκηνής στη φασαρία της οποίας λαμβάνουν μέρος όλοι.
Έτσι μ΄ αυτόν τον χαρακτήρα απαντώνται οι εκφράσεις: "όλοι στην κουβέρτα" (Ελλάδα, νησιά Σαρωνικού, Κυκλάδες), "του λε μοντ συρ λε ποντ" (Γαλλία, Μασσαλία), "τούττι σούλλα κοπέρτα" (Ιταλία, Αδριατική), "έβρυ μαν ον ντεκ" (Αγγλία).
Πηγές
