Αγία Μαρίνα Στυλίδος Φθιώτιδας
Η Αγία Μαρίνα είναι χωριό και έδρα ομώνυμης τοπικής κοινότητας, της δημοτικής ενότητας Στυλίδος Φθιώτιδας, του δήμου Στυλίδος, της περιφερειακής ενότητας (τέως νομού) Φθιώτιδος, στην περιφέρεια Στερεάς Ελλάδας.
.
Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία και νομό Φθιώτιδος, στο γεωγραφικό διαμέρισμα Στερεάς Ελλάδας.
Γεωγραφία
Η Αγία Μαρίνα είναι παραθαλάσσιο χωριό πάνω στον αυτοκινητόδρομο Λαμίας-Στυλίδας, λίγο πριν την Στυλίδα.
Η κοινότητα είναι χαρακτηρισμένη ως αγροτικός πεδινός οικισμός, με έκταση 3,163 χμ² και μέσο σταθμικό υψόμετρο 5.
Aπέχει από τη Λαμία 13 χλμ.
περίπου, προς τα Α.
Πληθυσμικά στοιχεία
Η εξέλιξη πληθυσμού της Αγίας Μαρίνας έχει ως εξής: κάτοικοι 294 (1961), 258 (1971), 377 (1991), 393 (2001), 355 (2011) (κ = κοινότητα).
Διοικητικές μεταβολές μέχρι τον "Καλλικράτη"
Η μάχη της Αγίας Μαρίνας
Τον Απρίλιο του 1822, ο Οδυσσέας Ανδρούτσος επικεφαλής 700 ανδρών μαζί με τους Νικηταρά, Δυοβουνιώτη και Υψηλάντη αποβιβάζονται στην Αγία Μαρίνα και προσβάλλουν 18.000 Τούρκους στην περιοχή, τους οποίους και καθηλώνουν για 15 ημέρε.
Δυστυχώς, οι συνήθεις έριδες μεταξύ στρατού και πολιτικών, δεν επέτρεψαν την αποστολή εφοδίων και το σχέδιο εγκαταλείφθηκε στις 17 Απριλίου.
Το Νοέμβριο του ίδιου έτους, ο Ανδρούτσος επανήλθε στην Αγία Μαρίνα και, για να κερδίσει χρόνο, υποσχέθηκε στους Τζελελεντή μπέη και Μουσταφά μπέη Κιαφαζέζη, ότι η Εύβοια και η Στερεά θα δήλωναν υποταγή, εάν τού παραχωρούσαν το αρματολίκι της περιοχής.
.
Διάφορα
Πρόκειται για ψαροχώρι που προσφέρεται για κολύμπι, ψάρεμα, τοπικούς περιπάτους και την απόλαυση θαλασσινών εδεσμάτων.
Διαθέτει υποδομή τουριστικών καταστημάτων, όπως εστιατόρια και καφετέριες.
Αξιοθέατα
Εκδηλώσεις
Το πανηγύρι της εκκλησίας της Αγίας Μαρίνας στις 17 Ιουλίου
Πηγές
