Αρχαιοκεντρισμός
Ο Αρχαιοκεντρισμός είναι ένας όρος που περιγράφει μια τάση και παραφιλολογία θεωρίας συνομωσίας η οποία επικεντρώνεται στην Αρχαία Ελλάδα, τα ΑΤΙΑ και ενίοτε την Ομάδα Έψιλον.
Η παραφιλολογία ξεκίνησε κατα τα μέσα της δεκαετίας του 1990 μέσα από βιβλιογραφία και αρθρογραφία πάνω στο παραφυσικό.
Σημειωτέον ότι οι οπαδοί των θεωριών αυτών, οι οποίες ποικίλλουν, δεν ταυτίζονται με κάποιο συγκεκριμένο κίνημα ή δόγμα οπότε δεν αυτοπροσδιορίζονται με κάποιο όνομα εκτός από ελληνοκεντριστές.
Οι σκεπτικιστές αποκαλούν το φαινόμενο ως ελληνολατρία, αρχαιολατρία, αρχαιοπληξία.
Κοινά στοιχεία
Το κίνημα ή κινήματα αυτά αν και συνήθως ασύμβατα μεταξύ τους, παρουσιάζουν κοινά στοιχεία κυρίως με σχετικές απόψεις περι ανωτερότητας των Αρχαίων Ελλήνων, περι αυτοχθονίας και παρθενογένεσης της Ελληνικής γλώσσας.
. Σχετικές θεωρίες ταιριάζουν με εθνικιστικές άλλων λαών, όπως είναι η Αρειοσοφία (Βόρεια Ευρώπη) ή η θεωρία των Αυτοχθόνων Αρείων (Ινδία).
Υποστηρικτές των θεωριών αυτών είτε χρησιμοποιούν ανακατασκευασμένα ιστορικά στοιχεία, είτε καταφεύγουν στο χώρο του παραφυσικού, την αριθμολογία , την ελληνική μυθολογία αλλά και τα φαινόμενα των ΑΤΙΑ.
Για παράδειγμα δέχονται τις εναλλακτικές θεωρίες ότι οι Έλληνες δεν έχουν καμία σχέση με τα Ινδοευρωπαϊκά φύλα , και ενίοτε υποστηρίζουν ότι κατάγονται από ανώτερα όντα.
Τα όντα αυτά, αναλόγως τη θεωρία ονομάζονται "Ελλάνιοι", "Ελοχίμ", "ΕΛ" ή "Ε", οι οποίοι φέρεται ότι κατοικούν στο Σείριο ή στον Γαλαξία της Ανδρομέδας.
Κατόπιν θα επιστρέψουν για να φέρουν μια Χρυσή Εποχή για τους Έλληνες.
Υποστηρικτές των παραπάνω, συνήθως ξεχωρίζουν το στοιχείο Έλ- από τις λέξεις Έλ-ληνες και Ελ-λάδα το οποίο το συνδυάζουν με το όνομα του Θεού (Ελ).
Τα πρώτα ψήγματα της συγκεκριμένης παραφιλολογίας διαφαίνονται στις δεκαετίες του 70 και 80.
Το 1977 ο Γεώργιος Λυκοφρύδης δημοσίευσε βιβλίο σχετικά με κοσμοσκάφος το οποίο μπορεί να κατασκευαστεί με οδηγίες του Αριστοτέλη.
Το 1985 και νωρίτερα υπήρξαν ομιλίες που αναφέρονται σε εξωγήινους αποίκους στη Γη από τους πλανήτες Η και Ε (Παντελής Βυσσούλης, Αθανάσιος Γεωργιάδης).
Απόγονους των Η αποτελούν οι Εβραίοι, οι Άτλαντες και οι Δραβίδες ενώ των Ε αποτελούν οι Έλληνες και οι Μπραχμάνοι.
Σύμφωνα με την κοσμοθεωρία αυτή, μεταξύ των Η και Ε υπήρξε μεγάλη ιδεολογική διαμάχη η οποία συνεχίζεται ως σήμερα, δηλαδή τη διαμάχη μεταξύ Ελληνισμού και Σιωνισμού που διαδίδουν οι συνομοσιωλόγοι.
Θρησκεία
Οι υποστηρικτές των θεωριών αυτών ενίοτε καταφέρονται υπέρ ή κατά της θρησκείας, αναλόγως την υποκουλτούρα την οποία αντιπροσωπεύουν.
Αυτός ο "διχασμός" είναι συχνό φαινόμενο και σε ανάλογες θεωρίες συνομωσίας του εξωτερικού.
Παράδειγμα χριστιανοστρεφούς εκπροσώπου των θεωριών αυτών είναι και ο Δημοσθένης Λιακόπουλος ο οποίος μιλάει για το πώς οι αρχαίοι ελληνικοί μύθοι είναι απόλυτα συμβατοί με την Ορθοδοξία, ενώ επικαλείται και γέροντες του Άθω που μιλούν για την επερχόμενη Χρυσή Εποχή της Ελλάδας.
Λόγω των παραπάνω θέσεων, ο Λιακόπουλος έχει δεχθεί κριτική από θρησκευτικούς φορείς για συγκρητισμό και παρερμηνεία και έχουν απορριφθεί από την Εκκλησία της Κύπρου
Άλλοι υποστηρικτές των θεωριών από την άλλη, υποστηρίζουν ότι ο χριστιανισμός ήταν ο καταλύτης της καταστροφής της αρχαίας ελληνικής θρησκείας και της εβραιοποίησης των Ελλήνων και ασπάζονται την πατρώα θρησκεία, όπως πχ ο συγγραφέας και ερευνητής Ανέστης Κεραμυδάς.
Ενίοτε οι υποστηρικτές που επικαλούνται τον Ιησού είναι κριτικοί απέναντι στην Παλαιά Διαθήκη και προβάλλουν διαφορές μεταξύ του Γιαχβέ (του Θεού της Π.Δ.) και του "Ελ" (του Θεού της Κ.Δ.)
Λόγω των παραπάνω και τις υποθετικές ομοιότητες με τον Μαρκιωνισμό η φιλολογία και το κίνημα των αρχαιοκεντριστών έχει δεχθεί κριτική επίθεση από θεολογικούς φορείς και απολογητές και μάλιστα τους κατηγορούν ως νεοπαγανιστές και ότι ανήκουν στο κίνημα της Νέας Εποχής .
Παρόλα αυτά, και οι νεοπαγανιστές με τη σειρά τους, αποστασιοποιούνται από τους αρχαιοκεντριστές και τις θεωρίες συνομωσίας.
Το Ύπατο Συμβούλιο των Ελλήνων Εθνικών έχει απαντήσει κριτικά στις αρχαιοκεντρικές θεωρίες . Οι νεοπαγανιστές επίσης δεν δέχονται τα περι αυτοχθονίας και ανωτερότητας της φυλής.
Μορφές και φορείς
Συγγραφείς και υποστηρικτές αυτών των θεωριών.
Ενδέχεται κάποιοι μεταξύ τους να παρουσιάζουν εντελώς ασύμβατες θέσεις, κυρίως όσον αφορά θέματα παραφυσικού ή θρησκείας.
Στην καθημερινή κουλτούρα
Μερικώς βασισμένο στην παραπάνω παραφιλολογία είναι το ελληνικό κόμικ φαντασίας Απόγονοι των Ελλ
Διάφορα ιστολόγια υπάρχουν υπέρ ή κατά της φιλολογίας των Ελ, όπως το ιστολόγιο "FunEL Βαρύ Πακέτο" που κατά άλλους σατίριζε και κατά άλλους δυσφημούσε τον Λιακόπουλο.
Ως αποτέλεσμα της μήνυσης από το Λιακόπουλο ήταν η σύλληψη του διαχειριστή του συναθροιστή ιστολογίων (blog aggregator) blogme.gr
(Αντώνης Τσιπρόπουλος) το καλοκαίρι του 2006.
Φράσεις του Λιακόπουλου έχουν αναπλαστεί στην καθημερινή ομιλία, καθώς και σε διαφημίσεις.
Δες επίσης
