Κορνηλία Μέτελλα
Η Κορνηλία Μέτελλα ήταν μια Ρωμαία υψηλής κοινωνικής θέσης, που έζησε κατά τον 1ο αιώνα π.Χ.
Ήταν κόρη του Κουίντου Καικίλιου Μέτελλου Πίου Σκιπίωνος Νάζικα.
Το ορθό της όνομα έπρεπε να είναι Καικιλία Μέτελλα, εφόσον ο πατέρας της άνηκε στην Κορνηλία οικογένεια πριν τον υιοθετήσουν οι Καικήλιου Μέτελλοι.
Βιογραφικά στοιχεία
Ο Πλούταρχος την περιγράφει σαν μια όμορφη γυναίκα με καλό χαρακτήρα, μορφωμένη και με ταλέντο στο να παίζει λύρα.
Επίσης είχε σημαντικές γνώσεις γεωμετρίας και φιλοσοφίας.
Η Κορνηλία αρχικά παντρεύτηκε τον Πούμπλιο Λικίνιο Κράσσο.
Πατέρας του τελευταίου ήταν ο Μάρκος Λικίνιος Κράσσος, μέλος της Πρώτης Τριανδρίας.
Μετά το θάνατο του συζύγου της κατά τη διάρκεια του πολέμου που διεξήγαγε ο πατέρας του στην Παρθία, η Κορνηλία αποτέλεσε την πέμπτη σύζυγο του Πομπήιου του Μέγα το 52 π.Χ.
Ήταν πιστή στο πρόσωπό του και τον συνάντησε μαζί με το γιο του, Σήξτο Πομπήιο, στη Μυτιλήνη, μετά το καταστροφικό αποτέλεσμα για την οικογένεια στη Μάχη των Φαρσάλων.
Μαζί κατέφυγαν στην Αίγυπτο, όπου ο Πομπήιος δολοφονήθηκε από τους επιτρόπους του ανήλικου βασιλιά Πτολεμαίου ΙΓ', ελπίζοντας στην εύνοια του Ιουλίου Καίσαρα.
Όταν έφτασε εκεί ο τελευταίος οργίστηκε πολύ και εν καιρώ τιμώρησε τους δολοφόνους του Πομπήιου.
Έδωσε δε τις στάχτες του στην Κορνηλία μαζί με το σφραγιστικό του δακτύλιο.
Εκείνη επέστρεψε στη Ρώμη και πέρασε το υπόλοιπο της ζωής της στα κτήματα του αποθανόντος συζύγου της στην Ιταλία.
Δείτε ακόμη
