Πενσυλβάνια
Η Κοινοπολιτεία της Πενσυλβάνια (Αγγλικά: Commonwealth of Pennsylvania, αναφέρεται και ως PA από τους ντόπιους και τους κατοίκους των βορειοανατολικών ΗΠΑ) είναι πολιτεία των ΗΠΑ που βρίσκεται στις βορειοανατολικές ΗΠΑ.
Συνορεύει με τις πολιτείες Ντέλαγουερ και Μέριλαντ στα νότια, με τη Δυτική Βιρτζίνια στα νοτιοδυτικά, με το Οχάιο στα δυτικά, με την Νέα Υόρκη και τα υδάτινα σύνορα με τον Καναδά στα βόρεια, και με το Νιου Τζέρσεϊ στα ανατολικά.
Η πολυπληθέστερη πόλη της πολιτείας είναι η Φιλαδέλφεια.
Η Πενσυλβάνια έχει γίνει γνωστή ως η πολιτεία ακρογωνιαίος λίθος από το 1802, εν μέρει λόγω της κεντρικής της γεωγραφικής θέσης ανάμεσα στις αρχικές δεκατρείς πολιτείες που ίδρυσαν τις Ηνωμένες Πολιτείες, και επιπλέον λόγω των αρκετών σημαντικών αμερικανικών εγγράφων που υπογράφτηκαν σε αυτήν (όπως η Διακήρυξη της Ανεξαρτησίας).
Τέλος το προσωνύμιο οφείλεται και στην οικονομική δραστηριότητα της πολιτείας, καθώς συνδύαζε τη βιομηχανική δραστηριότητα του βορρά με την αγροτική του νότου.
Άλλο ένα προσωνύμιο της Πενσυλβάνιας ήταν "Πολιτεία των Κουακέρων".
Στα αποικιακά χρόνια ήταν επίσημα γνωστή ως Επαρχία των Κουακέρων, εξαιτίας συντάγματος του Πρώτου πλαισίου Διακυβέρνησης για την Πενσιλβάνια του Γουίλιαμ Πεν που εξασφάλιζε την ελευθερία της συνείδησης.
Γνώριζε την εχθρότητα που αντιμετώπιζαν οι Κουακέροι όταν έρχονταν σε αντίθεση με τις θρησκευτικές τελετές, τους όρκους, τη βία, τον πόλεμο και τη στρατιωτική θητεία, καθώς και με ό,τι θεωρούσαν ως ψευτορητορίες.
Η Πενσυλβάνια έχει 82 χιλιόμετρα ακτογραμμή κατά μήκος της λίμνης Ίρι και 92 χιλιόμετρα κατά μήκος των εκβολών του ποταμού Ντέλαγουερ.
Γεωγραφία
Η Πενσυλβάνια έχει μήκος 274 km από βορά προς νότο και 455 km από ανατολή προς δύση.
Από την συνολική επιφάνεια 119,282 km2 της πολιτείας, τα 116,075 km2 είναι γη.
τα 1,269 km2 είναι νερό και 1,940 km2 η έκταση της λίμνης Ίρι.
Είναι η 33η σε έκταση Πολιτεία των ΗΠΑ.
Αναφορές
