Φρύνων ο Αθηναίος
Ο Φρύνων ο Αθηναίος ήταν αρχαίος ολυμπιονίκης και στρατηγός της Αθήνας που έζησε περί τον 7ο αιώνα π.Χ...
Το 636 π.Χ.
ανακηρύχθηκε ολυμπιονίκης.
Στον πόλεμο που διεξήγαγε η Αθήνα κατά των Μυτιληναίων, περί κατοχής του Σιγείου, την περίοδο (608 - 606 π.Χ.) ο Φρύνων ήταν στρατηγός των Αθηναίων, ο οποίος και είχε σκοπό να επιφέρει μεγάλες καταστροφές στη Μυτιλήνη.
Προκειμένου όμως να έλθουν σε μάχη οι Αθηναίοι με τους Μυτιληναίους ο Φρύνων αποδέχθηκε την πρόσκληση σε μονομαχία που τον προσκάλεσε ο στρατηγός των Μυτιληναίων ο Πιττακός, που υπήρξε ένας από τους επτά σοφούς της αρχαιότητας, ώστε απ΄ αυτή τη μονομαχία να δοθεί και η λύση.
Τελικά στη μονομαχία εκείνη φονεύθηκε ο ολυμπιονίκης στρατηγός Φρύνων.
Το νεκρό παρέλαβαν στη συνέχεια οι Αθηναίοι και αποχωρώντας το μετέφεραν στην Αθήνα με τιμές όπου και ετάφη.
Πηγές
