Τάκης Βουγιουκλάκης
Ο Τάκης Βουγιουκλάκης είναι Έλληνας σκηνοθέτης και παραγωγός.
Βιογραφία
Γεννήθηκε στην Αθήνα στις 6 Μαρτίου 1939 . Γονείς του ήταν ο πρώην Νομάρχης Αρκαδίας, νομικός Ιωάννης Βουγιουκλάκης και η Αιμιλία Κουμουνδούρου.
Αδελφή του είναι η Αλίκη Βουγιουκλάκη.
Ξεκίνησε και ολοκλήρωσε τις σπουδές του στη Ρώμη της Ιταλίας, κατ' αρχήν στο Πανεπιστήμιο Pro-Deo όπου σπούδασε Κοινωνιολογία, και στη συνέχεια σκηνοθεσία στο Centro Sperimentale di Cinematografia ( C.S.C.
), με καθηγητές όπως ο Βιττόριο ντε Σίκα και ο Πιέτρο Τζέρμι.
Στα πρώτα του επαγγελματικά βήματα εργάστηκε ως βοηθός δίπλα σε Έλληνες & ξένους σκηνοθέτες και στη συνέχεια ασχολήθηκε με τη διεύθυνση παραγωγής στις εταιρείες Δαμασκηνός - Μιχαηλίδης & Φίνος Φιλμ, τη "χρυσή περίοδο" του ελληνικού κινηματογράφου.
Το 1963 δραστηριοποιείται σκηνοθετικά καταρχήν στο ραδιόφωνο, σκηνοθετώντας περισσότερα από 40 θεατρικά έργα και από το 1969 στην τηλεόραση όπου σκηνοθετεί serials, shows και εορταστικά προγράμματα.
Το 1970 ξεκινά την κινηματογραφική σκηνοθετική του καριέρα.
Το 1975 αποφασίζει να ασχοληθεί (και) επιχειρηματικά με το θέαμα, ιδρύοντας στην Αθήνα εταιρεία παραγωγής ταινιών, θεατρικών παραγωγών και τηλεοπτικών προγραμμάτων.
Επόμενο καλλιτεχνικό του βήμα είναι το 1976, όταν καταπιάνεται με τη Θεατρική σκηνοθεσία, "ανεβάζοντας" συνολικά 52 Θεατρικές παραστάσεις, ενώ τη δεκαετία του '80 σκηνοθετεί αρκετές ταινίες video.
Διετέλεσε:
Επί σειρά ετών είναι μέλος της Κριτικής Επιτροπής του Φεστιβάλ Κινηματογράφου Θεσσαλονίκης.
Είναι Γενικός Γραμματέας του Οργανισμού Συλλογικής Διαχείρισης Δημιουργών Θεατρικών και Οπτικοακουστικών Έργων - "Αθηνά".
Στις εθνικές εκλογές του 1996 συμμετείχε ως υποψήφιος βουλευτής, με την "Πολιτική Άνοιξη" στην Α΄ Αθηνών.
Το 2002 αποφασίζει να ασχοληθεί με τα "δημοτικά" και εκλέγεται Δημοτικός Σύμβουλος στον Δήμο Βριλησσίων, αναλαμβάνει δε Πρόεδρος του Πνευματικού και Πολιτιστικού Κέντρου του Δήμου.
Tο 2006 επανεκλέγεται και αναλαμβάνει Πρόεδρος του Δημοτικού Συμβουλίου του Δήμου Βριλησσίων.
Φιλμογραφία
Θέατρο
Τηλεόραση
Ραδιόφωνο
Εκτός των ανωτέρω, από το 1963 έως το 1971 σκηνοθέτησε περισσότερα από 40 Θεατρικά ραδιοφωνικά προγράμματα και εορταστικά shows στην Ε.Ι.Ρ.
Πηγές
