Νάκυ Αγάθου
Η Αικατερίνη Αγάθου-Μιχαλοπούλου του Αχιλλέα, γνωστότερη ως Νάκυ Αγάθου (και Νάκη), είναι παλιά παρουσιάστρια, από τις πρώτες και τις δημοφιλέστερες στην ιστορία της ελληνικής τηλεόρασης.
Από το 1967 ως το 1988 παρουσίαζε το πρόγραμμα στην κρατική τηλεόραση.
Κατάγεται από την Κέρκυρα.
Καριέρα
Γεννήθηκε τη δεκαετία του 1940.
Ξεκίνησε να προλογίζει το πρόγραμμα της τηλεόρασης το 1967 και τον Απρίλιο του 1969 ψηφίστηκε σε διαγωνισμό από την Ελληνική Εταιρία Προγραμμάτων Τηλεόρασης του Σπύρου Σπυρίδου, ως η δημοφιλέστερη παρουσιάστρια.
Ολόκληρη τη δεκαετία του 1970, όπως και στο πρώτο μισό της δεκαετίας του 1980 παρουσίαζε τις εκπομπές που επρόκειτο να παρακολουθήσουν οι τηλεθεατές στο ΕΙΡΤ και μετέπειτα την ΕΡΤ και ΕΤ-1.
Το 1977 ήταν εκφωνήτρια (εκφωνούσε τις ψήφους της Ελλάδας προς τις άλλες χώρες κατά την ψηφοφορία στο διαγωνισμό) στην συμμετοχή της Ελλάδας στον διαγωνισμό της Eurovision.
Έλαβε επίσης μέρος στην επιθεώρηση του Χάρρυ Κλυνν Χάρυ Κλυν και πάσης Ελλάδος και υποδύθηκε τον εαυτό της στην ταινία του ίδιου ηθοποιού Made in Greece (1987).
Το 1989 εκφωνούσε ακόμα το πρόγραμμα της επόμενης ημέρας στην ΕΤ-1, σε μία ολιγόλεπτη εκπομπή που προβαλλόταν λίγο πριν το κλείσιμο του προγράμματος.
Το 1995 έδωσε συνέντευξη στην Δάφνη Μπόκοτα και στην εκπομπή "Εκτός".
Έκτοτε αποσύρθηκε στην ιδιωτική ζωή, με εξαίρεση το 1996, οπότε ήταν υποψήφια βουλευτίς στις εκλογές εκείνης της χρονιάς με την Πολιτική Άνοιξη στην Α΄ Αθηνών, λαμβάνοντας 1.137 ψήφους .
