Παύλιανη Φθιώτιδας
Η Παύλιανη είναι ορεινό χωριό του νομού Φθιώτιδας.
Βρίσκεται μέσα σε πυκνό ελατοδάσος και σήμερα είναι ταχύτατα αναπτυσσόμενη τουριστικά.
Είναι χτισμένη σε υψόμετρο 1.040 μέτρων στις πλαγιές της Οίτης και αποτελεί έναν από τους πιο ορεινούς οικισμούς του νομού Φθιώτιδας.
Η Παύλιανη αποτελεί έδρα κοινότητας και ο πληθυσμός της, σύμφωνα με την απογραφή του 2001, είναι 440 κάτοικοι.
Η κοινότητα Πάυλιανης βρίσκεται ανάμεσα στους δήμους Γοργοποτάμου και Καλλιέων.
Μία θεωρία για την ονομασία του χωριού αναφέρει ότι το όνομά της το οφείλει στους πρώτους της κατοίκους, οι οποίοι ήταν οι πρώτοι που πίστεψαν στα διδάγματα του Αποστόλου Παύλου.
Πιο πιθανή εκδοχή όμως είναι να οφείλεται σε Σλαβική ονομασία.
Αρχικά το χωριό ήταν χτισμένο σε μια τοποθεσία με χαμηλότερο υψόμετρο, εκεί περίπου που τώρα βρίσκεται το χωριό Οίτη.
