Παχύδερμο
Στη Ζωολογία ως παχύδερμο (pachyderm), χαρακτηρίζεται μεγάλο θηλαστικό που φέρει οπλές αλλά που δεν ανήκει στη κατηγορία των μηρυκαστικών.
Ο χαρακτηρισμός αυτός προέρχεται έκδηλα από το χοντρό δέρμα τους.
Η τάξη των παχύδερμων δεν χρησιμοποιείται πλέον στη ζωολογία, καθώς είναι πολυφυλετική.
Τέτοια ζώα είναι ο ελέφαντας, ο ρινόκερος, ο ιπποπόταμος και άλλα.
Εκφράσεις
Στις δημώδεις ελληνικές εκφράσεις ο χαρακτηρισμός "παχύδερμο" έχει σκωπτικό χαρακτήρα και προσδιορίζει άτομο που εμφανίζει παντελή έλλειψη ευαισθησίας και ευγένειας σε διάφορους τομείς των καθημερινών του κοινωνικών σχέσεων και συμπεριφορών.
