Εθνική Ελπίδων Ελλάδος (ποδόσφαιρο)
Η εθνική ομάδα ποδοσφαίρου της Ελλάδας κάτω των 21 ετών είναι γνωστή ως Εθνική Ελπίδων αλλά και ως Εθνική Κ-21 (κάτω των 21).
Περιλαμβάνει στη σύνθεσή της ποδοσφαιριστές που δεν έχουν συμπληρώσει τα 21 χρόνια κατά την έναρξη του Ευρωπαϊκού Πρωταθλήματος κάτω των 21 ετών (το οποίο έχει διάρκεια δύο ετών), που σημαίνει ότι κατά το τέλος της διοργάνωσης η ηλικία τους μπορεί να πλησιάζει και τα 23 έτη.
Μέχρι το 1976 ήταν γνωστή ως Εθνική Κ-23, καθώς περιελάμβανε ποδοσφαιριστές έως 23 ετών.
Από το 1978 καθιερώθηκε ως Εθνική Κ-21.
Ιστορία
Η πρώτη φορά που συγκροτήθηκε η εθνική ελπίδων της Ελλάδας ήταν το 1968, με σκοπό τη συμμετοχή στο 1ο Βαλκανικό Κύπελλο Ελπίδων που διεξήχθη στο Καυταντζόγλειο Στάδιο της Θεσσαλονίκης.
Στον παρθενικό της αγώνα αγωνίστηκε με την αντίστοιχη ομάδα της Τουρκίας και αναδείχθηκε ισόπαλη χωρίς τέρματα.
Την πρώτη ενδεκάδα αποτελούσαν οι: Τουρκομένης, Μπ.Ιντζόγλου (59΄ Δημητρίου), Χαλιαμπάλιας, Κυριαζής, Αθανασόπουλος, Καραφέσκος, Φυλακούρης, Σαράφης (46΄ Στολίγκας), Κ.Παπαϊωάννου, Κούδας, Κρητικόπουλος (70΄ Αλεξιάδης).
Τα επόμενα χρόνια η Ελλάδα κατέκτησε δύο φορές το Βαλκανικό Κύπελλο Ελπίδων (1969 και 1971), ενώ έχει αγωνιστεί δύο φορές (1988 και 1998) στον τελικό του Ευρωπαϊκού Πρωταθλήματος Ελπίδων (Κ-21).
Διακρίσεις στο Βαλκανικό Κύπελλο
Τον Ιούνιο του 1969 η Ελλάδα κατέκτησε το 2ο Βαλκανικό Κύπελλο Ελπίδων που διεξήχθη στις πόλεις Σίμπιου και Βουκουρέστι της Ρουμανίας.
Τα αποτελέσματα ήταν τα εξής:
Με την εντυπωσιακή νίκη επί της διοργανώτριας Ρουμανίας στον τελευταίο αγώνα στο Βουκουρέστι, ισοβάθμησε μαζί της στη βαθμολογία στους έξι βαθμούς και κατέκτησε το κύπελλο λόγω καλύτερης διαφοράς τερμάτων (8-4 έναντι 6-7 των Ρουμάνων).
Αϊδινίου, Γούναρης, Θ.Ιντζόγλου, Μπ.Ιντζόγλου, Καμπάς, Καραφέσκος, Κουβάς, Κούδας, Κρητικόπουλος, Κωνσταντινίδης, Λιάπης, Πλέσσας, Ρήγας, Σαραλιώτης, Σαράφης, Σεϊταρίδης, Σκιαθίτης, Σπυρίδων, Φυλακούρης.
Τον Ιούλιο του 1971 η Ελλάδα κατέκτησε το 4ο Βαλκανικό Κύπελλο Ελπίδων που διεξήχθη στην Αθήνα.
Τα αποτελέσματα ήταν τα εξής:
Τερμάτισε πρώτη με επτά βαθμούς (τέρματα 6-3) και κατέκτησε το κύπελλο για δεύτερη φορά.
Ασλανίδης, Γιαννούλης, Γούναρης, Δεληγιάννης, Καμπάς, Καραβίτης, Κουμαριάς, Κωνσταντίνου, Λαβαρίδης, Μαντζουράκης, Μιχαηλίδης, Μιχαλόπουλος, Μυτιληναίος, Μωραϊτέλης, Νικολούδης, Πάλλας, Παππάς.
Στις 12 διοργανώσεις του Βαλκανικού κυπέλλου, εκτός από τις δύο πρωτιές, η Εθνική Ελλάδος ελπίδων ήταν τρεις φορές φιναλίστ (2η θέση).
Οι θέσεις που κατέλαβε ανά διοργάνωση φαίνονται στον επόμενο πίνακα.
Διακρίσεις στο Ευρωπαϊκό Πρωτάθλημα
Το 1988 η Ελλάδα προκρίθηκε από τον όμιλο με αντιπάλους τις Ουγγαρία (2-1, 2-2), Πολωνία (0-1, 2-0) και Κύπρο (4-0, 5-1).
Η τελική φάση διεξήχθη με το σύστημα των διπλών (νοκ άουτ) αγώνων.
Στα προημιτελικά ξεπέρασε το εμπόδιο της Τσεχοσλοβακίας έπειτα από δύο ισοπαλίες (1-1 εντός, 2-2 εκτός).
Στον πρώτο ημιτελικό έκανε την καλύτερη εμφάνιση της στη διοργάνωση, νικώντας 5-0 (εντός) την Ολλανδία, ενώ στον επαναληπτικό ηττήθηκε 2-0.
Στον τελικό απέναντι στη Γαλλία του Ερίκ Καντονά ήρθε ισόπαλη 0-0 στον πρώτο αγώνα που δόθηκε στην Ελλάδα και ηττήθηκε 3-0 στη Γαλλία, καταλαμβάνοντας τη δεύτερη θέση.
Αλέκος Αλεξανδρής, Γιώργος Βαΐτσης, Παγώνης Βακαλόπουλος, Δημήτρης Βολονάκης, Χαράλαμπος Βουκελάτος, Λάμπρος Γεωργιάδης, Αντώνης Γιουκούδης, Τόλης Δρακόπουλος, Γιώργος Καπουράνης, Άρης Καρασαββίδης (5 γκολ, πρώτος σκόρερ τελικής φάσης), Αλέκος Κατσιαούνης, Νίκος Κουρκούνας, Γιώργος Κούτουλας, Σωτήρης Μαυρομμάτης, Παναγιώτης Μολακίδης, Ισαάκ Μουστακίδης, Στέφανος Μπορμπόκης, Νίκος Νεντίδης, Νίκος Νιόπλιας, Κώστας Οικονομίδης, Γιώργος Παπαδόπουλος, Θόδωρος Παχατουρίδης, Ηλίας Σαββίδης, Παναγιώτης Σοφιανόπουλος, Γιάννης Χατζηνικολάου.
Το 1992-94 η Ελλάδα προκρίθηκε αήττητη, αλλά ως δεύτερη, από τον όμιλο, με αντιπάλους τις Ρωσία (1-1, 2-2, με την οποία ισοβάθμησε στην πρώτη θέση του ομίλου), Ισλανδία (3-0, 3-1), Ουγγαρία (2-1, 2-1), Λουξεμβούργο (6-0, 4-0) και Γιουγκοσλαβία (δεν μετείχε).
Στα προημιτελικά αποκλείστηκε από την Ισπανία.
Πήρε το 0-0 εκτός έδρας αλλά ηττήθηκε με 2-4 στο στάδιο Νίκος Γκούμας.
Το 1998 η Ελλάδα τερμάτισε πρώτη στον όμιλο της με αντιπάλους τις Δανία (2-3, 3-1), Κροατία (1-0, 2-0), Σλοβενία (0-2, 3-1) και Βοσνία - Ερζεγοβίνη (1-0, 0-0), παίρνοντας την πρόκριση για την επόμενη φάση όπου αγωνίστηκε με την Αγγλία σε διπλούς αγώνες.
Νίκησε 2-0 στην Ελλάδα (Ηράκλειο Κρήτης) και έχασε 4-2 (στο Νόριτς της Αγγλίας) και προκρίθηκε στην τελική φάση της διοργάνωσης, που διεξήχθη στη Ρουμανία.
Στον προημιτελικό απέκλεισε τη Γερμανία (1-0) και στον ημιτελικό την Ολλανδία (3-0).
Στον τελικό ηττήθηκε από την Ισπανία 1-0.
Γιώργος Αλεξόπουλος, Παρασκευάς Άντζας, Γιάννης Γκούμας, Τραϊανός Δέλλας, Μανώλης Δερμιτζάκης, Δημήτρης Ελευθερόπουλος, Γιώργος Καραγκούνης, Γιώργος Κόλτζος, Γιώργος Κουλακιώτης, Παντελής Κωνσταντινίδης, Σωτήρης Κωνσταντινίδης, Θανάσης Κωστούλας, Βασίλης Λάκης, Σταύρος Λαμπριάκος, Νίκος Λυμπερόπουλος (3 γκολ, πρώτος σκόρερ τελικής φάσης), Σωτήρης Λυμπερόπουλος, Δημήτρης Μαυρογενίδης, Άγγελος Μπασινάς, Ιεροκλής Στολτίδης, Στέλιος Σφακιανάκης.
Στα προκριματικά συμμετείχε και ο αείμνηστος Παναγιώτης Μπαχράμης που λόγω τραυματισμού δεν ακολούθησε την αποστολή στην τελική φάση.
Το 1998-2000 η Ελλάδα προκρίθηκε πρώτη από τον όμιλό της, με αντιπάλους τις Νορβηγία (2-1, 1-2), Γεωργία (3-2, 1-1), Λετονία (2-0, 6-0), Σλοβενία (2-2, 5-0), Αλβανία (5-0, 5-2).
Στα πλέι-οφ (φάση των 16) αποκλείστηκε από την Τσεχία.
Ηττήθηκε 0-3 εκτός έδρας, σκορ που δεν κατάφερε να ανατρέψει στο Ηράκλειο, όπου νίκησε 1-0 (σκόρερ Σωτ.
Κωνσταντινίδης 27΄).
Το 2002-04 η Ελλάδα προκρίθηκε ως δεύτερη από τον όμιλο της πίσω από την Αγγλία (3-1, 1-2), με αντιπάλους τους: Γερμανία (1-2, 2-0, ισοβάθμησαν στη δεύτερη θέση αλλά η Ελλάδα πήρε την πρόκριση γιατί πλεονεκτούσε στα μεταξύ τους παιχνίδια), Φινλανδία (3-0, 3-1) και Αλβανία (1-0, 0-0).
Στα πλέι-οφ, με αντίπαλο την Τουρκία, νίκησε 3-0 (Βακουφτσής 47΄, Σαλπιγγίδης 88΄, Γιάννης Αμανατίδης 92΄) στα Γιάννενα και ηττήθηκε 1-2 (Νάστος 57΄) εκτός έδρας και προκρίθηκε στην τελική φάση που διεξήχθη στην Ελβετία.
Εκεί αγωνίστηκε στον Β΄ προημιτελικό όμιλο, όπου τερμάτισε τελευταία με αντιπάλους το Βέλγιο (1-2, Γκίτας 92΄), τη Γαλλία (1-3, Πατσατζόγλου 84΄) και την Τσεχία (1-1, Κυριαζής 69΄).
Το 2009-11 η Ελλάδα προκρίθηκε πρώτη από τον όμιλό της, με αντιπάλους τις Αγγλία (1-1, 2-1 εκτός), Πορτογαλία (2-1, 1-2), Λιθουανία (1-0, 1-0), Σκόπια (3-1, 2-1).
Στα πλέι-οφ (φάση των 16) αποκλείστηκε από την Τσεχία με δύο ήττες: 0-3 εκτός έδρας και 0-2 στην Τρίπολη.
Μέχρι το 1992 δεν υπήρχε διοργανώτρια χώρα και οι αγώνες των προημιτελικών (συμμετείχαν οι οκτώ ομάδες που είχαν προκριθεί από τη φάση των ομίλων) έως και τον τελικό διεξάγονταν με το σύστημα νοκ άουτ (διπλοί).
Από το 1994 κι έπειτα καθιερώθηκε τελική φάση στη διοργάνωση.
right|300px|thumb|Η Εθνική Ελπίδων (Κ-21) της Ελλάδας το 2011
Τρέχουσα σύνθεση
Οι πιο πρόσφατες κλήσεις διεθνών ποδοσφαιριστών από τον ομοσπονδιακό προπονητή Κώστα Τσάνα για τους αγώνες των προκριματικών του Euro 2013/2015 με τη Σουηδία (Κ-21) και την Πολωνία (Κ-21) στις 5 και 9 Σεπτεμβρίου 2014, αντίστοιχα.
