Βαλεντίνο Ρόσι
Ο Βαλεντίνο Ρόσι (Valentino Rossi) είναι Ιταλός επαγγελματίας οδηγός μοτοσικλέτας αγώνων και εννέα φορές παγκόσμιος πρωταθλητής.
Σύμφωνα με το περιοδικό Sports Illustrated, ο Ρόσι είναι ένας από τους πιο ακριβοπληρωμένους αθλητές στον κόσμο, με αμοιβή 34 εκατομμύρια δολάρια το 2007.
Βιογραφία
Γεννήθηκε στο Ούρμπινο στις 16 Φεβρουαρίου του 1979 Γιος του Γκρατσιάνο Ρόσι, ακολούθησε τα βήματα του πατέρα του.
Ξεκίνησε να οδηγεί μοτοσικλέτες αγώνων από πολύ μικρός.
Αρχικά οδηγούσε καρτ και το 1990 κατέκτησε το τοπικό πρωτάθλημα.
Αγωνιστική πορεία
Το πρώτο του Γκραν πρι με μοτοσικλέτα έγινε το 1996, με "Απρίλια", στα 125 cc και τερμάτισε ένατος.
Την επόμενη χρονιά κέρδισε το πρώτο του παγκόσμιο πρωτάθλημα και έπειτα άλλαξε κατηγορία.
Πήγε στην κατηγορία 250 cc , στην οποία τερμάτισε το 1998 δεύτερος και κατέκτησε τον παγκόσμιο τίτλο το 1999, ξανά με "Απρίλια".
Κέρδισε το παγκόσμιο πρωτάθλημα στα 500 cc με Χόντα το 2001, το παγκόσμιο πρωτάθλημα MotoGP το 2002 και το 2003 και μετά, με Γιαμάχα το 2004, το 2005, το 2008 και το 2009.
Το 2006 είχε τερματίσει δεύτερος πίσω από το Νίκι Χέιντεν και το 2007 τρίτος πίσω από τους Κέισι Στόνερ και Ντάνι Πεντρόσα.
Το 2010 τραυματίστηκε σοβαρά στο Γκραν Πρι της Ιταλίας, με αποτέλεσμα να μείνει εκτός για αρκετό χρονικό διάστημα.
Τελικά, τερμάτισε τρίτος πίσω από τους Χόρχε Λορένθο και Ντάνι Πεντρόσα.
Το 2011 υπέγραψε διετές συμβόλαιο με τη Ντουκάτι, ωστόσο η παρουσία του αυτές τις δύο σαιζόν ήταν κατώτερες των περιστάσεων, καθώς το 2011 τερμάτισε έβδομος με μόλις ένα βάθρο (τρίτη θέση στο Γαλλικό Γκραν Πρι) και το 2012 έκτος με καλύτερη επίδοση τη δεύτερη θέση, τόσο στον αγώνα της Γαλλίας όσο και στον αγώνα του Αγίου Μαρίνου.
Το 2013 επέστρεψε με διετές συμβόλαιο στη Γιαμάχα, με την οποία ολοκλήρωσε μία αρκετά καλή σαιζόν στην 4η θέση και έχοντας τερματίσει 6 φορές στο βάθρο, με τη μία μάλιστα να είναι νίκη (Ολλανδικό Γκραν Πρι).
Το 2014 έχει ξεκινήσει εντυπωσιακά τη σαιζόν, αφού στους 6 πρώτους αγώνες έχει ανέβει το σκαλί του βάθρου τέσσερις φορές, τρεις ως δεύτερος και μία ως τρίτος.
Το μέλλον του είναι αβέβαιο, ωστόσο ο ίδιος έχει δηλώσει πως θα ήθελε να συνεχίσει με τη Γιαμάχα μέχρι το 2016.
Παρωνύμια
Στη διάρκεια της καριέρας του ο Ρόσι έχει αποκτήσει πολλά παρατσούκλια.
Μερικά από αυτά είναι:
Προσωπική ζωή
Ο Ρόσι γενικά προσπαθεί με κάθε τρόπο να διατηρεί κρυφή την προσωπική του ζωή.
Το 2007 έγινε γνωστό ότι η ιταλική οικονομική αστυνομία διεξήγαγε έρευνα εναντίον του Ρόσι για φοροδιαφυγή ύψους 112 εκατομμυρίων ευρώ, για το διάστημα από το 2000 ως το 2004.
Το Φεβρουάριο του 2008 ο Ρόσι ανακοίνωσε ότι είχε συμφωνήσει με τις ιταλικές οικονομικές υπηρεσίες.
Κατέβαλε έτσι 35 εκατομμύρια ευρώ και η υπόθεση έκλεισε.
Εξωτερικές συνδέσεις
