Εφημερίς της Κυβερνήσεως
Η Εφημερίς της Κυβερνήσεως αποτελεί το μόνο κατά το Σύνταγμα επίσημο και υποχρεωτικό μέσο δημοσιοποίησης των νομικών πράξεων των οργάνων της Ελληνικής Δημοκρατίας, καθώς και των νομικών προσώπων δημοσίου και ιδιωτικού δικαίου, δια της οποίας αποκτούν ισχύ.
Η Εφημερίς της Κυβερνήσεως άρχισε να εκδίδεται στις 28 Φεβρουαρίου 1833 (νέο ημερολόγιο) και σήμερα όλα τα τεύχη της διατίθενται δωρεάν σε ηλεκτρονική μορφή στο διαδίκτυο.
Επίσημες εφημερίδες προ ανεξαρτησίας
Περίπου με τον ίδιο χαρακτήρα με την Εφημερίδα της Κυβερνήσεως εκδίδονταν προηγουμένως ο Φίλος του Νόμου (1824-1825), η Γενική Εφημερίς της Ελλάδος (1825-1832) με εντολή του Εκτελεστικού, ο Ελληνικός Μηνύτωρ, λίγο αργότερα το 1832 η Εφημερίς της Ελλάδος και στη συνέχεια η Εθνική Εφημερίς (17 Απριλίου 1832).
Τα έντυπα αυτά αφιέρωναν όλη ή μέρος της ύλης τους σε επίσημες αποφάσεις του κράτους.
Ίδρυση
Η Εφημερίς της Κυβερνήσεως ιδρύθηκε με το Βασιλικό Διάταγμα αριθ. 2 της 1/13 Φεβρουαρίου 1833 και αποτελεί μια από τις πρώτες νομοθετικές πρωτοβουλίες της Αντιβασιλείας του Όθωνα.
Το εν λόγω Βασιλικό Διάταγμα δημοσιεύθηκε στο υπ' αριθ. 1 φύλλο της Εφημερίδος της Κυβερνήσεως (Φ.Ε.Κ.)
στις 16/28 Φεβρουαρίου 1833 και ειδικότερα στο άρθρο 1 ανέφερε:
"Όλοι οι φέροντες την ημετέραν υπογραφήν νόμοι και διατάγματα, όλαι αι δημοσιότητος χρήζουσαι διατάξεις και διακηρύξεις των ημετέρων υπουργείων, έτι δε αι περί διορισμών και προβιβασμών εις τας δημοσίους υπηρεσίας, και αι περί παραιτήσεων ειδοποιήσεις, θέλουν δημοσιεύεσθαι του λοιπού δια μιας επισήμου εφημερίδος, ήτις θέλει φέρει το όνομα Εφημερίς της Κυβερνήσεως του Βασιλείου της Ελλάδος, και εκδίδεσθαι υπό την εφορίαν του ημετέρου επί των Εσωτερικών Γραμματέως της Επικρατείας".
Η Εφημερίς της Κυβερνήσεως του Βασιλείου της Ελλάδος μέχρι τις 5 Νοεμβρίου 1834 (αριθ.
φύλλου 40) εκδιδόταν στο Ναύπλιο, ενώ από τις 21 Δεκεμβρίου 1834, μετά τη μεταφορά της πρωτεύουσας του νεοσύστατου Ελληνικού κράτους, συνέχισε η έκδοσή της στην Αθήνα, όπου και εξακολουθεί να εκδίδεται από το πρώην Βασιλικό και ήδη Εθνικό Τυπογραφείο αδιαλείπτως μέχρι σήμερα.
Ο επίσημος τίτλος της σήμερα είναι Εφημερίς της Κυβερνήσεως της Ελληνικής Δημοκρατίας.
Από την πρώτη ημέρα της έκδοσής της στις 16/28 Φεβρουαρίου 1833 και μέχρι τον Ιούνιο του 1835, δηλαδή κατά τη διάρκεια της Αντιβασιλείας, η τότε Εφημερίς της Κυβέρνησης του Βασιλείου της Ελλάδος εκδιδόταν δίγλωσση.
Κάθε σελίδα περιελάμβανε δύο στήλες, η αριστερή στήλη ήταν γραμμένη στην ελληνική και η δεξιά στη γερμανική γλώσσα.
Και τα δύο κείμενα είχαν την αυτή ισχύ.
Τεύχη
Η Εφημερίς της Κυβερνήσεως εκδίδεται σε δώδεκα τεύχη με αυτόνομη αρίθμηση Φύλλων, η οποία ξεκινά από το 1 στην αρχή κάθε έτους, με συνεχιζόμενη αρίθμηση των σελίδων μεταξύ των Φύλλων κάθε τεύχους, εκτός του τεύχους ΑΕ-ΕΠΕ και ΓΕΜΗ, όπου η αρίθμηση των σελίδων γίνεται για κάθε αριθμό Φύλλου ξεχωριστά.
Τα πρώτα τέσσερα αριθμούνται σε Τεύχος Πρώτο, Τεύχος Δεύτερο, Τεύχος Τρίτο και Τεύχος Τέταρτο, που συμβολίζονται με ελληνική αρίθμηση (Α΄, Β΄, Γ΄ και Δ΄, αντίστοιχα), ενώ τα υπόλοιπα από την ειδικότερη ύλη τους διακρινόμενα στα εξής:
Στο Τεύχος Α΄ δημοσιεύονται:
Στο Τεύχος Β΄ δημοσιεύονται:
Στο Τεύχος Γ΄ δημοσιεύονται:
Στο Τεύχος Δ΄ δημοσιεύονται:
Στο Τεύχος ΑΑΠ δημοσιεύονται:
Στο Τεύχος ΥΟΔΔ δημοσιεύονται:
Στο Τεύχος ΑΕ - ΕΠΕ και ΓΕΜΗ δημοσιεύονται:
Στο Τεύχος ΕΒΙ δημοσιεύονται σε περίληψη οι αποφάσεις της Διοικητικής Επιτροπής Σημάτων, με τις οποίες γίνονται δεκτά ή διαγράφονται τα εμπορικά και βιομηχανικά σήματα και οι πράξεις για την ανανέωση ή τη διαγραφή τους, καθώς και το διατακτικό των σχετικών αποφάσεων των διοικητικών δικαστηρίων.
Στο Τεύχος Προκηρύξεων ΑΣΕΠ δημοσιεύονται όλες οι προκηρύξεις επιλογής προσωπικού του Δημοσίου και του ευρύτερου δημόσιου τομέα για την πλήρωση θέσεων σύμφωνα με την κείμενη νομοθεσία, συμπεριλαμβανομένων και των προκηρύξεων που αφορούν το προσωπικό των περιπτώσεων δ΄, στ΄, ζ΄, των δύο πρώτων εδαφίων της περίπτωσης θ΄, και των περιπτώσεων ιδ΄, ιε΄, ιστ΄, ιζ΄, ιθ΄, της παραγράφου 2 του άρθρου 14 του ν.
2190/1994 (ΦΕΚ 28 Α΄), εφόσον η κείμενη νομοθεσία ή οργανισμός ή κανονισμός προβλέπει την υποχρέωση έκδοσης προκήρυξης, καθώς και οι προκηρύξεις επιλογής του προσωπικού που προσλαμβάνεται κατ' εφαρμογή του άρθρου 13 του ν.
3429/2005.
Στο Τεύχος ΔΔΣ δημοσιεύονται όλες οι προκηρύξεις διαγωνισμών δημόσιων έργων, προμηθειών, υπηρεσιών και μελετών του Δημοσίου και του ευρύτερου δημόσιου τομέα, που η δημοσίευσή τους προβλέπεται από την ισχύουσα νομοθεσία.
Στο Τεύχος ΑΕΔ καταχωρίζονται οι αποφάσεις του Ανωτάτου Ειδικού Δικαστηρίου, οι οποίες εκδίδονται επί των υποθέσεων που αναφέρονται στις περιπτώσεις β΄, δ΄, ε΄ και στ΄ του άρθρου 6 του ν.
345/1976 (ΦΕΚ 141 Α΄).
Στο Τεύχος Οικονομικών των Πολιτικών Κομμάτων και Συνασπισμών Πολιτικών Κομμάτων καταχωρίζονται οι δημοσιεύσεις των στοιχείων που προβλέπονται στις διατάξεις των άρθρων 18 παρ.
2 και 19 παρ.
1 του ν.
3023/2002 (ΦΕΚ 146 Α΄).
Μέχρι το 2006 εκδίδονταν τρία τέυχη, τα οποία καταργήθηκαν με τη θέση σε ισχύ τον Ν.
3469/2006.
Πρόκειται για το Τεύχος Νομικών Προσώπων Δημοσίου Δικαίου (ΝΠΔΔ), το Τεύχος Αναπτυξιακών Πράξεων και Συμβάσεων (ΑΠΣ) και το Τεύχος Παράρτημα (ΠΑΡΑΡΤΗΜΑ).
Στα εν λόγω τεύχη δημοσιευόταν ύλη που σήμερα καταχωρίζεται στα τεύχη Β' και Γ'.
Αναζήτηση τεύχους
Για την αναζήτηση κάποιου ΦΕΚ απαραίτητα στοιχεία είναι ο αύξων αριθμός του, το τεύχος (π.χ. Α΄, Β΄ κ.λπ) και η ημερομηνία και το έτος έκδοσής του, π.χ. ΦΕΚ 91Α΄/1976.ΦΕΚ
884 /1998
Νομοθεσία
Η έκδοση της Εφημερίδος της Κυβερνήσεως και το Εθνικό Τυπογραφείο εποπτεύονται από το Υπουργείο Εσωτερικών και Διοικητικής Ανασυγκρότησης.
Η δε αρίθμηση των νόμων γίνεται από το Υπουργείο Δικαιοσύνης, Διαφάνειας και Ανθρωπίνων Δικαιωμάτων.
Όλα τα θέματα που αφορούν την Εφημερίδα της Κυβερνήσεως ρυθμίζονται σήμερα από το Κεφάλαιο Β' του Νόμου 3469/2006 "Εθνικό Τυπογραφείο, Εφημερίς της Κυβερνήσεως και λοιπές διατάξεις" (Φ.Ε.Κ.
131 Α'/28.6.2006).
Διάθεση
Μέχρι το 2010 τα ΦΕΚ ήταν διαθέσιμα για αγορά από το Εθνικό Τυπογραφείο, με κάποιες εξαιρέσεις φύλλων που διατίθονταν δωρεάν.
Μετά τον Ιούνιο του 2010, όλα τα ΦΕΚ είναι διαθέσιμα χωρίς αντίτιμο, σε ηλεκτρονική μορφή από την ιστοσελίδα του Εθνικού Τυπογραφείου (Ν.3861/2010,άρθρο 7 /τ.Α΄112 -13.7.2010).
