Θεόδωρος Γαζής
Ο Θεόδωρος Γαζής (ο επονομαζόμενος Thessalonicensis στα λατινικά και Θεσαλλονικεύς ) (περ.
1398 - 1475) υπήρξε Έλληνας ουμανιστής , μεταφραστής του Αριστοτέλη, επιστήμονας και λόγιος του 15ου αιώνα.
Βιογραφικά στοιχεία
Γεννήθηκε στη Θεσσαλονίκη γύρω στο 1398.
Μετά την υπό των Τούρκων άλωση της πατρίδας του (1430) πήγε στην Ιταλία και, αφού έμαθε τη Λατινική γλώσσα, χρημάτισε στη διάδοση των ελληνικών γραμμάτων, συνεχίζοντας την παράδοση που είχε πριν από αυτόν ξεκινήσει ο Εμμανουήλ Χρυσολωράς.
Βέβαιο είναι ότι σπούδασε στο Πανεπιστήμιο της Φερράρα ιατρική, φιλοσοφία, θεολογία και φυσικές επιστήμες.
Ο Γαζής, αφού δίδαξε τα Ελληνικά γράμματα στην Σιένα της Τοσκάνης προσεκλήθη στην Φερράρα από τον δούκα Ηρακλή, ως καθηγητής στο γυμνάσιο της πόλης αυτής.
Στη συνέχεια εγκαταστάθηκε στην Κωνσταντινούπολη, όπου διακρίθηκε για την πολυμάθεια και τις ικανότητές του.
Το 1455 προσκλήθηκε στη Ρώμη από τον Πάπα Νικόλαο Ε' και ασχολήθηκε με την μετάφραση Ελλήνων συγγραφέων, και ιδίως του Θεόφραστου και του Αριστοτέλη.
Μετά τον θάνατο του Νικολάου Ε' ο Γαζής μπήκε στις υπηρεσίες του βασιλιά της Νεάπολης, για να επιστρέψει στην Ρώμη μετά από δυο χρόνια και λόγω του θανάτου του βασιλιά.
Εκεί ο Πάπας Σίξτος του πρόσφερε μια πλούσια εφημερία, την οποία ο Γαζής αρνήθηκε προς χάριν της παραμονής του στην Ρώμη.
Αναγκάστηκε όμως να ξαναφύγει μετά από λίγο, αφού ο νέος Πάπας λίγο ενδιαφέρον έδειχνε για τα Ελληνικά γράμματα και φερόταν με αχαριστία και γλισχρότητα έναντί του.
Έργα του
Πηγές
Επιπλέον Βιβλιογρφαφία
