Απολλωνία η Ιλλυρική
Η Απολλωνία Ιλλυρική ή "προς Επίδαμνον ή Ηπειρωτική ήταν αρχαία πόλη της Ιλλυρίας, αποικία των Κορινθίων.
Βρισκόταν στα νότια της Ιλλυρίας κοντά στους ποταμούς Αώο και Άψο, όπως αναφέρει ο Στράβων.
Ιδρύθηκε στις αρχές του 6ου π.Χ.
αιώνα ως αποικία Κορινθίων και Κερκυραίων.
Ο Στράβων χαρακτηρίζει την πόλη "ευνομωτάτη".
Το πολίτευμά της ήταν ολιγαρχικό και επαινείται από τον Αριστοτέλη.
Το 312 π.Χ.
οι Απολλωνιάτες απέκρουσαν επιτυχώς την στρατιά του Κάσσανδρου και αργότερα συμμάχησαν με τον βασιλιά της Ηπείρου, Πύρρο Α'.
Το 229 π.Χ.
η πόλη υποτάχθηκε στη Ρωμαϊκή Δημοκρατία.
Κατά τη ρωμαϊκή εποχή επικοινωνούσε με τη Μακεδονία με την Εγνατία Οδό.
Από το 148 π.Χ.
οι Ρωμαίοι περιέλαβαν την πόλη στην επαρχία της Μακεδονίας.
Πολλοί επιφανείς Ρωμαίοι έμειναν στην Απολλωνία, μεταξύ αυτών ο Οκταβιανός και ο Μαικήνας χάριν σπουδών.
Το 48 π.Χ.
κατελήφθη από τον Καίσαρα, κατόπιν από το Μάρκο Αντώνιο και μετά από τον Βρούτο.
Φαίνεται ότι η πόλη διατηρούσε την ακμή της και κατά τους Βυζαντινούς χρόνους, αφού αναφέρεται από τον Κωνσταντίνο Πορφυρογέννητο.
Τότε υπαγόταν στο θέμα του Δυρραχίου.
Σήμερα η περιοχή ευρίσκεται στην επικράτεια της Αλβανίας και ονομάζεται Πόγιαννη.
Εκεί απαντάται και Μονή καλούμενη "Παναγίας της Απολλωνίας".
Πηγές
Εξωτερικές συνδέσεις
