Χρήστος Βλάσης
Ο Χρήστος Βλάσης ή Βλάσσης ήταν πολιτικός της εποχής του αγώνα του 1821.
Προεπαναστατικά ήταν προεστός του Άργους.
Καταγόταν από την πολυμερής οικογένεια των Βλάσιδων με καταγωγή από την Κοτίτσα Αρκαδίας που κατά τα Ορλοφικά αναγκάστηκαν και μετοίκησαν στο Άργος.
Η οικογένεια συνείσφερε πολλά και δαπάνησε μεγάλο μέρος της ιδιωτικής της περιουσίας για τον Αγώνα.
Ήταν παντρεμένος με την Ασημίνα και είχαν έντεκα παιδιά.
Ο γιος του Θεόδωρος ήταν ο πρώτος Έλληνας Υπουργός (Μίνιστρος τότε) Δικαιοσύνης και από τα αδέλφια του ο Ιωάννης χρημάτισε επίσης δήμαρχος και βουλευτής.
Ο Χρήστος υπήρξε πληρεξούσιος των Εθνικών Συνελεύσεων, έπαρχος Ναυπλίου, σύμβουλος επικρατείας, το 1844-1849 γερουσιαστής, ο πρώτος Δήμαρχος Άργους το 1834-1838, και βουλευτής.
Πηγές
