Γεώργιος Πάνου
Ο Γεώργιος Πάνου (1770 -1863) , ήταν φιλικός, αγωνιστής του 1821 και πολιτικός από τις Σπέτσες.
Βιογραφία
Κατά την τουρκοκρατία ήταν διορισμένος διοικητής των Σπετσών και είχε μυηθεί στην φιλική εταιρεία από τον Πατριάρχη Γρηγόριο Ε' ή κατά άλλους από τον Τριπολιτσώτη Παναγιώτη Σέκερη.
Ήταν καραβοκύρης και είχε καράβια συνεταιρικά, όπως αναφέρεται, με εύπορους Τσάκωνες και για αυτό τον λόγο πήγαινε συχνά στην Τσακωνιά.
Εκεί φέρεται ότι μύησε στη Φιλική Εταιρεία τους Παναγιώτη Μίχα, Γιωργάκη Παπαδόπουλο, τον ιερέα Κυριακό και τον Κώνστα Χαντζή Παναγιώτου Πολίτου, όλοι από την Πραστό.
Νωρίτερα είχε μυήσει στις Σπέτσες τον δάσκαλο Βασίλειο Φατζιολάτη .
Με το ιστιοφόρο του "Σόλων" πήρε μέρος στις πολιορκίες της Μονεμβασιάς και του Ναυπλίου.
Για τις υπηρεσίες του τιμήθηκε με τον βαθμό του ναύαρχου.
Πήρε μέρος ως πληρεξούσιος των Σπετσών στη Β' Εθνοσυνέλευση Άστρους το 1823.
