Μυρτιά Ηλείας
Το χωριό Μυρτιά Ηλείας ανήκει στον Δήμο Πύργου.
Τοποθεσία
Βρίσκεται 11 χιλιόμετρα βόρεια της πόλης του Πύργου και 13 χλμ.
νοτιοδυτικά της Αμαλιάδας.
Απέχει 90 χλμ.
από την Πάτρα, 34 χλμ.
από την Αρχαία Ολυμπία, 12 χλμ.
από το Κατάκωλο και 95 χλμ.
από την Κυπαρισσία.
Πληθυσμός και Απασχόληση
Σύμφωνα με την απογραφή του 2001 έχει 788 κατοίκους.
Οι κάτοικοί της ασχολούνται περισσότερο με την γεωργία και σε περιορισμένη έκταση με την κτηνοτροφία.
Κύριο παραγόμενο προϊόν είναι η ελιά και το ελαιόλαδο.
Ιστορία
Το χωριό Μυρτιά προϋπήρχε της επανάστασης του 1821 ως χριστανικός οικισμός από κατοίκους αρκετών οικογενειών, που έφταναν τους 185.
Κατά τον σχηματισμό των δήμων το 1834, το χωριό κατατάχθηκε αρχικά στον δήμο Μυρτιάς και με τον μετασχηματισμό των δήμων δημογραφήθηκε στον δήμο Λετριναίων και ακολούθησε την πολιτικοκοινωνική πορεία της πόλης του Πύργου.
Το όνομά του το έλαβε από τον συσχετισμό των πληθωρικά εκεί υπαρχόντων θάμνων μυρτιάς, που κάλυπταν εκείνη την εποχή χέρσες τοποθεσίες.
