Α.Ο. Απόλλων Καρδίτσας
Ο Αθλητικός Όμιλος Απόλλων Καρδίτσας είναι ελληνικός αθλητικός σύλλογος που δραστηριοποιείται στην πόλη της Καρδίτσας, στον ομώνυμο νομό, όπου και βρίσκεται η έδρα του.
Επίσημο έτος ίδρυσής του είναι το 1992 και αγωνίζεται με χρώματα το μαύρο και το λευκό.
Διατηρεί τμήματα καλαθοσφαίρισης όλων των ηλικιακών ομάδων.
Τμήμα γυναικείας καλαθοσφαίρισης
Ο σύλλογος ξεκίνησε αρχικά δημιουργώντας τμήματα γυναικείας καλαθοσφαίρισης για όλες τις ηλικιακές κατηγορίες: κορασίδες, νεανίδες και γυναίκες.
Τον Ιούλιο του 2003 η ομάδα κορασίδων προκρίνεται στο Πανελλήνιο Πρωτάθλημα που διεξάγεται στη Ρόδο και κατακτά την τέταρτη θέση.
Στο Πανελλήνιο Πρωτάθλημα που διεξάγεται στην Αταλάντη το 2005, η ομάδα των νεανίδων κατακτά το χάλκινο μετάλλιο τερματίζοντας στην τρίτη θέση.
Από την πλευρά της η ομάδα των γυναικών έχει κατακτήσει δύο φορές το τοπικό πρωτάθλημα της Ε.Σ.ΚΑ.Θ.
(20052007), κερδίζοντας το δικαίωμα να αγωνιστεί σε εθνική κατηγορία.
Η αγωνιστική περίοδος 2005-06 ήταν ιδιαίτερης σημασίας για το σύλλογο καθώς η ομάδα γυναικών αγωνίστηκε για πρώτη φορά σε πανελλαδικό επίπεδο και συγκεκριμένα στο πρωτάθλημα της Α2 Εθνικής Κατηγορίας.
Η καταληψη της 10ης θέσης στην τελική κατάταξη δεν επέτρεψε στον Απόλλωνα να παραμείνει στην κατηγορία, ωστόσο επέστρεψε το φθινόπωρο του 2007.
Την αγωνιστική περίοδο 2007-08 ο σύλλογος τερμάτισε και πάλι στη 10η θέση, χωρίς να υποβιβαστεί.
Κατά την αγωνιστική περίοδο 2008-09 ο Απόλλων κατέλαβε την 7η θέση στην τελική κατάταξη παραμένοντας χωρίς προβλήματα στην κατηγορία.
Στο θεσμό του Κυπέλλου Ελλάδος Γυναικών έφτασε μέχρι τη Β' Φάση, όπου και γνώρισε τη συντριβή από τον Α.Ο.
Παλαιού Φαλήρου με σκορ 27-76.
Την επόμενη χρονιά, 2009-10, η ομάδα βρέθηκε στη 12η θέση του τελικού βαθμολογικού πίνακα, με αποτέλεσμα να γνωρίσει τον υποβιβασμό στο τοπικό της πρωτάθλημα.
Στο Κύπελλο Ελλάδος διαγωνίστηκε μόλις στην πρώτη φάση, όπου και αποκλείστηκε από τον Π.Α.Ο.Κ.
με σκορ 87-59.
Τις δύο επόμενες περιόδους, 2010-11 και 2011-12, ο σύλλογος έλαβε μέρος στο Πρωτάθλημα Γυναικών της Ε.ΚΑ.Σ.Θ.
χωρίς να καταφέρει να ανέλθει στα εθνικά πρωταθλήματα.
Κατά την τρέχουσα αγωνιστική περίοδο, 2012-13, ο Α.Ο.
Απόλλων Καρδίτσας συμμετέχει στο Πρωτάθλημα Γυναικών της Ε.Σ.ΚΑ.Θ.
Έδρα του συλλόγου είναι το Κλειστό Γυμναστήριο Καρδίτσας.
Καθήκοντα προπονητή διατηρεί ο Κώστας Ναούμ.
Τμήμα ανδρικής καλαθοσφαίρισης
Παράλληλα με τις κοπέλες άρχισε η δημιουργία και τμημάτων υποδομής για αγόρια.
Μόλις πρόσφατα ο Απόλλων άρχισε να συμμετέχει με την ανδρική ομάδα για πρώτη φορά στο τοπικό πρωτάθλημα.
Στόχος της ομάδας είναι να αποκτήσουν όσον το δυνατόν περισσότερες εμπειρίες μιας και ο μέσος όρος ηλικιάς δεν ξεπερνά τα 15 χρόνια.
