Ανεμολόγιο (εκπομπή)
Το Ανεμολόγιο είναι μια δημοφιλής μεταμεσονύκτια εκπομπή λόγου και επικοινωνίας του ραδιοφωνικού σταθμού ΣΚΑΪ 100,3.
Μεταδίδεται καθημερινά από Κυριακή έως Παρασκευή, κατά τις ώρες 00:00-05:00.
Από την έναρξη της εκπομπής το 2005, παρουσιαστής και συντονιστής είναι ο δημοσιογράφος Κωνσταντίνος Λαβίθης.
Σήμα της είναι ο λύκος και συνθέτης του μουσικού της θέματος ο ηχολήπτης του ΣΚΑΪ Νίκος Χατζηιωαννίδης.
Με το "Ανεμολόγιο" επικοινωνούν σε πραγματικό χρόνο ακροατές του σταθμού, κυρίως με τηλεφωνικές κλήσεις αλλά και μέσω ηλεκτρονικής επικοινωνίας.
Οι παρεμβαίνοντες μπορούν να διατηρήσουν την ανωνυμία τους και αναπτύσσουν τις απόψεις τους πάνω σε ζητήματα που τους προβληματίζουν, ή σύμφωνα με τη θεματολογία ειδικών εκπομπών.
Το 2010 δόθηκε η δυνατότητα στους ακροατές για συμπαρουσίαση της εκπομπής μαζί με τον συντονιστή.
Τον Αύγουστο του 2013 η εκπομπή άλλαξε στέγη, μετακομίζοντας στον Real fm 97,8.
