Ελικάονας
Στην ελληνική μυθολογία ο Ελικάονας (Ελικάων) ήταν γιος του Τρωαδίτη Αντήνορα και της Θεανώς, δηλαδή ένας από τους Αντηνορίδες.
Ο Ελικάων πήρε ως σύζυγό του την πριγκήπισσα Λαοδίκη, μία από τις κόρες του βασιλιά της Τροίας Πριάμου (κατ' άλλους όμως η Λαοδίκη ήταν σύζυγος του Τηλέφου).
Μετά την άλωση της Τροίας, ο Ελικάων σώθηκε μαζί με άλλα αδέλφια του από τον Οδυσσέα και συνόδευσε τον Αντήνορα και τον Πολυδάμαντα στη βόρειο Ιταλία.
Στην ιστορική αρχαιότητα, στους Δελφούς έδειχναν την υποτιθέμενη πυγμή (γροθιά) του Ελικάονα, την οποία διατηρούσαν ως αφιέρωμα στο ιερό.
Πηγές
