Α.Ο.Φ. Λήλας Βασιλικού
Ο Λήλας Βασιλικού είναι αθλητικό ποδοσφαιρικό σωματείο της Εύβοιας.
Ιστορία του συλλόγου
O ποδοσφαιρικός σύλλογος Λήλας Βασιλικού ιδρύθηκε στις 19 Αυγούστου 1957 στο Βασιλικό του Δήμου Ληλαντίων Ευβοίας.
Το πλήρες όνομα της ομάδας είναι Αθλητικός Όμιλος Φιλάθλων Βασιλικού "Ο ΛΗΛΑΣ" και τα χρώματά της είναι το κυανό και το λευκό.
Ως έδρα του χρησιμοποιεί το γήπεδο Βασιλικού χωρητικότητας περίπου 2.000 ατόμων.
Μεταξύ άλλων διαθέτει σύγχρονα και ανακαινισμένα αποδυτήρια, βοηθητικό γήπεδο, εξέδρες και προβολείς ενώ έχει φυσικό χλοοτάπητα με αυτόματο σύστημα ποτισμού και αποστράγγισης.
Από το 1974 συμμετέχει στην Α' τη τάξει κατηγορία της Ένωσης Ποδοσφαιρικών Σωματείων Ευβοίας (Ε.Π.Σ.Ε.)
η οποία προήλθε απ΄το σχίσμα της ενιαίας μέχρι τότε Ένωσης Εύβοιας-Βοιωτίας ,πραγματοποιώντας καλή εως πρωταγωνιστική πορεία ,έχοντας στεφθεί Πρωταθλητής Ευβοίας σε 3 περιπτώσεις το 1990 ,το 2001 και το 2002...
Έχει αρκετές συμμετοχές (1991-1995-1996-1997-2002-2003) στο πρωτάθλημα της Δ' Εθνικής κατηγορίας ενώ με την άνοδο του στην Γ΄Εθνική το 2004, μετά το μπαράζ με τον Ηρακλή Πτολεμαϊδας ,έγινε η τρίτη ,χρονικά ,ομάδα της Εύβοιας ,που είχε παρουσία σε επαγγελματική κατηγορία μετά τον Α.Ο.
Χαλκίς και τον Ολυμπιακό Χαλκίδας .Στα τέλη της δεκαετίας του 1990 και λίγο πριν ξεκινήσει η μεγαλειώδης πορεία του συλλόγου προς την Γ' Εθνική Κατηγορία και την καταξίωση ο Λήλας έχει να επιδείξει και μία αξιοζήλευτη πορεία στο Κύπελλο Ερασιτεχνών Ελλάδας αφού την περίοδο 1999-00 έφτασε εως τα ημιτελικά της διοργάνωσης όπου και αποκλείστηκε από την μετέπειτα τροπαιούχο ομάδα του Π.Α.Ν.Ο.Μαλλίων
. Την σεζόν 2002-03 κατετάγη 6ος στον ισάριθμο όμιλο της τότε Δ' Εθνικής Κατηγορίας όπου συμμετείχε ενώ την αμέσως επόμενη χρονιά 2003-04 κατετάγη 2ος πίσω από τον Α.Σ.
Λαμία και διεκδίκησε την άνοδο στην Γ' Εθνική Κατηγορία μέσω της διαδικασίας των μπαράζ , όπου, στο ουδέτερο γήπεδο του Βελεστίνου επιβλήθηκε με 2-1 του Ηρακλή Πτολεμαίδας και προβιβάστηκε για πρώτη φορά στην ιστορία του .Στην παρθενική του συμμετοχή σε επαγγελματική κατηγορία τερμάτισε 6ος στον Νότιο Όμιλο της περιόδου 2004-05 πετυχαίνοντας ρεκόρ σε σύνολο 32 αγώνων (11-8-13) με τέρματα 32-36 έχοντας να επιδείξει σημαντικές αποτελέσματα όπως οι εντός έδρας νίκες επί του Εθνικού Πειραιώς και της Ρόδου .Στίς αρχές της ίδιας σεζόν αντιμετώπισε σε διπλούς αγώνες τον ΠΑΟΚ Θεσσαλονίκης για τον Α' γύρο του Κυπέλλου Ελλάδος απ'τον οποίο μάλιστα απέσπασε εντός έδρας ισοπαλία (0-0) .Μελανό σημείο στην ιστορία του συλλόγου ήταν η ανεπιτυχής προσπάθεια συγχώνευσης του συλλόγου με τον Α.Ο.
Χαλκίς, γεγονός που απέτυχε και νομικά οδηγώντας την Π.Α.Ε.
Λήλας Βασιλικού στην προσωρινή διάλυσή της και την επαναφορά της σε ερασιτεχνικό καθεστώς λίγο καιρό αργότερα . Από το 2007 ο Λήλας Βασιλικού επαναδραστηριοποιήθηκε και αγωνίζεται στην Α' Κατηγορία της Εύβοιας.
Τίτλοι
Τα σημαντικότερα παιχνίδια στην ιστορία του συλλόγου
