Δημήτρης Ρέππας
Ο Δημήτρης Ρέππας είναι Έλληνας πολιτικός και οδοντίατρος.
Στις 7 Οκτωβρίου 2009 ανέλαβε τη θέση του υπουργού Υποδομών, Μεταφορών και Δικτύων στην Κυβέρνηση Γεωργίου Παπανδρέου 2009.
Βιογραφία
Γεννήθηκε στις 6 Ιουλίου 1952 στο Λεωνίδιο Αρκαδίας.
Γιος του γιατρού Παναγιώτη Ρέππα, ο οποίος διετέλεσε και δήμαρχος Λεωνιδίου.
Απέκτησε πτυχίο από την Οδοντιατρική Σχολή του Πανεπιστημίου Αθηνών, και εκλέχτηκε βουλευτής για πρώτη φορά το 1981.
Υπηρέτησε ως υπουργός Τύπου και Μ.Μ.Ε.
και Κυβερνητικός Εκπρόσωπος από τις 22 Ιανουαρίου 1996 μέχρι τις 24 Οκτωβρίου το 2001, όταν ανέλαβε τη θέση του υπουργού Εργασίας και Κοινωνικών Ασφαλίσεων, μέχρι το 2004.
Διετέλεσε βουλευτής τις περιόδους 1981-1985 και 1989-2012
Έγραψε βιβλίο για τις εμπειρίες του ως κυβερνητικός εκπρόσωπος, με τίτλο "Πρόσωπο με πρόσωπο με τα Μαζικά Μέσα Ενημέρωσης", το 1999.
Είναι παντρεμένος με την Βασιλική Κουκίου και έχουν μία κόρη κι ένα γιο.
Πηγές
