Νεμέα
H Νεμέα, (παλαιότερη ονομασία Άγιος Γεώργιος) είναι κωμόπολη του Νομού Κορινθίας και έδρα του ομώνυμου δήμου στην Πελοπόννησο.
Βρίσκεται 42 περίπου χιλιόμετρα νοτιοδυτικά της Κορίνθου, κοντά στο όρος Προφήτης Ηλίας, σε υψόμετρο 320 μέτρων.
Έχει περίπου 7.153 κατοίκους (απογραφή 2011).
Η ευρύτερη περιοχή της Νεμέας αποτελεί την μεγαλύτερη αμπελουργική ζώνη της Ελλάδας στην οποία παράγονται τα ονομαστά κρασιά Ονομασίας Προέλευσης Ανωτέρας Ποιότητας (Ο.Π.Α.Π.) Νεμέα.
Η περιοχή είναι ονομαστή για το κρασί της από τα αρχαία χρόνια, όταν ονομαζόταν Φλιάσιον Πεδίον εξαιτίας της πόλης της αρχαίας Φλειούντας.
Ονομασία
Η Νεμέα παλαιότερα ονομαζόταν Άγιος Γεώργιος από την ομώνυμη βυζαντινή εκκλησία.
Το όνομα Νεμέα αναφέρθηκε για πρώτη φορά το 1840 με την δημιουργία του δήμου Νεμέας και καθιερώθηκε στην πόλη μετά τον Β' Παγκόσμιο Πόλεμο.
Τέλος σχετικά με το όνομα φλειους καθιερώθηκε στην ομώνυμη αρχαία πόλη από τον Φλία ή Φλιοῦς, που σύμφωνα με τον Παυσανία, ίσως ήταν εγγονός του Τημένου και γιος της Αραιθυρέας, κόρης του Άραντος.
Σύμφωνα με αυτή την παράδοσή ήταν και σύζυγος της Χθονοφύλης.
Άλλη παράδοση αναφέρει τον Φλίαντα ως Αργοναύτη, γιο του Διόνυσου και της Αρδιάδνης ο Υγίνος αναφέρει ότι ήταν γιος της Αριάδνης και του Διόνυσου και τον χαρακτηρίζει "Φλιάσιο" ενώ άλλη ως γιο του Διόνυσου και της Χθονοφύλης.
Ιστορία
Πρώτες μαρτυρίες για οικισμό στην περιοχή έχουμε το 1500 π.Χ.
στο ύψωμα Τσουγκίζα, όμως δεν υπάρχουν γραπτά κείμενα.Τον
10 αιώνα κτίζεται 3 χλμ.
από την Νεμέα η πόλη Φλειούντα η οποία θεωρείται η πόλη της αρχαίας Νεμέας και οι οποία γνώρισε ακμή τον 6 αιώνα π.Χ.Το
576 π.Χ.
δίπλα από την σημερινή Αρχαία Νεμέα (Ηράκλειο) υπήρχε το ιερό του Δία, ξενώνας, λουτρό, στάδιο και εκεί διεξάγονταν τα Νέμεα κάθε 4 χρόνια.
Τα βυζαντινά χρόνια, το χωριό δέχτηκε πολλές επιθέσεις από Σλάβους και Βούλγαρους,εμποδίζοντάς τους όμως να προχωρήσουν περαιτέρω.
Κατακτήθηκε πρώτα από τους Λατίνους και μετά από τους Τούρκους.
Στην επανάσταση του 1821 πήραν μέρος στον αγώνα πολλοί κάτοικοι με αρχηγό τον Δανιήλ Παμπούκη.
Απελευθερώθηκαν το 1822, όταν έφυγε και το τελευταίο στράτευμα Τούρκων από την Νεμέα.
Η περιοχή κατακτήθηκε από τους Ιταλούς στις 26 Απριλίου 1941, ενώ στην κατοχή εδώ δημιουργήθηκαν πολλά αντάρτικα στρατεύματα.
Γεωγραφία
Η Νεμέα είναι χτισμένη πάνω σε λόφο για αυτό είναι μια ημιορεινή πόλη.
Η σύνθεση του εδάφους είναι τέλεια για την καλλιέργεια κρασιού.
Η περιοχή δεν είναι σεισμογενής, αλλά λόγω του ότι είναι κοντά στην Κόρινθο (σεισμό 1858, 1928 και 1932) και στην Αθήνα (σεισμοί 1981 και 1999), ταρακουνιέται συχνά.
Η Νεμέα χωρίζεται γεωγραφικά στην παλαιά και τη νέα πόλη.
Η παλιά είναι χτισμένη πάνω σε βουνό, λόγω του ότι τότε που χτίστηκε οι επιδρομές και οι λεηλασίες από τους Τούρκους ήταν συχνές.
Η νέα πόλη χτίστηκε μετά τον πόλεμο και χωρίζεται σε κέντρο και σε άκρες.
Κλίμα
Το κλίμα της έχει κρύους χειμώνες με λίγες αλλά πυκνές χιονοπτώσεις και καλοκαίρια ζεστά με λίγους καύσωνες.
Βρέχει λίγο αλλά έντονα και οι πιο πολλές ημέρες είναι με συννεφιά.
Λόγω της απόστασής της από την Ζήρεια, το χειμώνα επικρατεί πολύ κρύο με συχνό χαλάζι, πιο σπάνια βροχή ή και χιόνι.
Όμως το καλοκαίρι, επειδή βρίσκεται σε πεδιάδα, η θερμοκρασία μπορεί να φτάσει τους 41 βαθμούς.
Προϊόντα
Στη Νεμέα κύριο και δημοφιλές προϊόν είναι το κρασί . Επίσης παράγεται λάδι και σταφίδα.
Παλιότερα παραγόταν και σιτάρι.
Γιορτές
Στην Νεμέα γίνεται κάθε χρόνο στα τέλη Αυγούστου ή στις αρχές Σεπτεμβρίου η γιορτή του κρασιού.
Κρατάει 3 μέρες και πάνω στα πεζοδρόμια στήνονται τραπέζια και κόσμος επισκέπτεται το μικρό μουσείο, όπου εκτίθεται λεύκωμα με παλιές νεμεώτικες φωτογραφίες.
Επίσης το Δεκαπενταύγουστο γίνονται εκδηλώσεις προς τιμήν της Παναγίας.
Αξιοθέατα
